open-index/open-wikipedia-markdown huggingface dataset:
環·卡路士·費列羅

（，；），花名**蚊子**，係西班牙嘅職業男網球手，華倫西亞人。1998年轉打職業賽，2003年法網同美網分別攞過冠軍同亞軍。

## 葳蕤史
* 單打最高排名：**1**（2003年9月8號）
* 雙打最高排名：198（2003年2月3號）
* 網球大滿貫最叻（男單）：
**澳洲網球公開賽：四強（2004年） 
**法國網球公開賽：**冠軍**（2003年） 
**溫布頓網球公開賽：八強（2007年、2009年） 
**美國網球公開賽：亞軍（2003年）

## 出面網頁
* Equelite, Juan Carlos Ferrero - Tennis Academy
* 网球-ATP世界巡回赛 - 胡安·卡洛斯·费雷罗 
* Tennis - ATP World Tour - Tennis Players – Juan Carlos Ferrero 
* ITF Tennis - Mens Circuit - Player Biography 
* Davis Cup - Player profile - Juan Carlos FERRERO (ESP)
哥斯達

**哥斯達**（**Albert Costa i Casals**，）係西班牙嘅前職業男網球手，喺西班牙萊里達出世。1993年轉打職業賽，2006年退休。

## 屋企
*老婆Cristina Ventura，係佢2002年贏咗法國網球公開賽之後唔夠一個星期結婚嘅。
*孖生囡囡Claudia同埋Alma，係喺2001年4月出世

## 球員生涯
哥斯達右手揸拍。

## 教練生涯
佢而家教緊另外一個西班牙男網球手盧比斯（Feliciano López Diaz-Guerra）。

## 威水史
* 單打最高排名：6（2003年9月8號）
* 雙打最高排名：198（2003年2月3號）
* 網球大滿貫最叻（男單）：
**澳洲網球公開賽：八強（1998年） 
**法國網球公開賽：**冠軍**（2002年） 
**溫布頓網球公開賽：第二圈（1996年、1998年） 
**美國網球公開賽：第四圈（2001年）

## 攷


## 拎
* Tennis - ATP World Tour - Tennis Players – Albert Costa
卡路士莫亞

（；）係西班牙嘅前職業男網球手。

## 球員生涯
莫亞右手揸拍，但係佢本身係左優嘅。

莫亞1995年轉打職業賽，2010年11月17號，因為腳傷長時間好唔返，佢宣佈退休。

## 威水史
* 單打最高排名：**1**（1999年3月15號）
* 雙打最高排名：108（2001年10月29號）
* 網球大滿貫最叻（男單）：
**澳洲網球公開賽：亞軍（1997年） 
**法國網球公開賽：**冠軍**（1998年） 
**溫布頓網球公開賽：四強（2004年） 
**美國網球公開賽：準決賽（1998年）

## 攷

## 出面網頁
* 网球-ATP世界巡回赛 - 网球选手 – 卡洛斯•莫亚 
* Tennis - ATP World Tour - Tennis Players – Carlos Moya 
* ITF Tennis - Mens Circuit - Player Biography 
* Davis Cup - Player profile - Carlos MOYA (ESP) 
*
關索

**關索**（索讀朔，）係小說《三國演義》入便嘅虛構人物，關羽第三個囝。

## 人物來歷
史書入便並冇關於關索嘅記載，《三國志·蜀書·關羽傳》記載關羽得兩個囝：大囝關平、細囝關興。

《三國演義》嘅其中一個版本《全像通俗三國志傳》入便對關索嘅出身做咗詳細嘅描述，入便提過關索係關羽因為殺人而喺出便避難嗰陣時出世，後嚟走去荊州認返阿爸。

而喺而家通行嘅毛本《三國演義》入便對關索嘅描述就少啲，其中提到關索跟住關羽守荊州，荊州失陷之後，關索喺鮑家莊養病。諸葛亮喺打孟獲嗰陣用過佢做先鋒。

明朝成化年間（1465年－1487年）有說唱詞話《花關索傳》，記述關索同老婆鮑三娘守葭萌關嘅故事。而家四川廣元市昭化古城北便有鮑三娘墓。《花關索傳》入便重提到關索喺認阿爸途中同盧塘寨王令公嘅囡王悅、王桃比武重贏咗，所以娶咗呢兩個女人；喺南征孟獲嗰陣時同孟獲個囡花鬘相愛，重喺打完仗之後結為夫婦。而家中國雲南一帶重流傳住唔少關於關索嘅傳說。

## 影響
《水滸傳》入便嘅楊雄嘅綽號叫做「病關索」。

## 攷
人情

**人情**本來係指人嘅情理（例如成語「不近人情」就係話人「無人性」），引申意思係指一筆做賀禮嘅錢（尤其係婚禮場合），中文又會叫**禮金**。

響香港，人情有所謂嘅公價（1990年代起係五百蚊港紙），正常情況下都會畀足呢個數，但有時亦會例外，例如唔出席婚禮（人唔到禮到），或者唔滿意婚禮安排（例如食魚翅）。
馬天妮絲

**康奇塔·馬天妮絲·班列特**（**Inmaculada Concepción ("Conchita") Martínez Bernat**，）係西班牙嘅前職業女網球手，喺西班牙Monzón出世。1988年轉打職業賽，2006年退休。

## 球員生涯
馬天妮絲右手揸拍。

馬天妮絲係唯一一個西班牙人贏到溫布頓網球公開賽女單冠軍，佢喺1994年打贏娜拉蒂露娃（Martina Navrátilová），而呢個亦係佢個人唯一嘅大滿貫單打冠軍。

佢係一個好有耐心嘅底線型球員，透過旋轉、速度、深度、高度、角度破壞對手嘅節奏變化。

2006年4月15號，馬天妮絲退休。

## 威水史
* 單打最高排名：2（1995年10月30號）
* 雙打最高排名：7（1993年1月11號）
* 網球大滿貫最叻（女單）：
**澳洲網球公開賽：亞軍（1998年） 
**法國網球公開賽：亞軍（2000年） 
**溫布頓網球公開賽：**冠軍**（1994年） 
**美國網球公開賽：四強（1995年、1996年）

## 拎
* 馬天妮絲
女拳

《**女拳**》係香港無綫電視民初武打電視劇，由劉璇、黃宗澤、馬國明、陳法拉同姜大偉領銜主演，監製係羅永賢。套劇主要講黃飛鴻同佢第四任老婆莫桂蘭嘅故仔。

## 拎
* 女拳 - 主頁 - tvb.com
洪武三十二

《**洪武三十二**》係香港無綫電視古裝武俠電視劇，由馬德鐘、謝天華、江若琳、陳鍵鋒同徐子珊領銜主演，監製係黃偉聲。套劇用明朝初年靖難之變做背景。

劇名意思係「洪武三十二年」，即係朱棣發動靖難之變嘅「建文元年」（1399年），朱棣成功篡位後唔認朱允炆個「建文」年號，夾硬用返之前朱元璋個「洪武」年號。

## 睇埋
* 2011年無綫電視翡翠台黃金時段電視劇一覽
* 土農工商

## 拎
* 洪武三十二 - 主頁 - tvb.com
西班牙運動員一覽

**西班牙運動員**係指西班牙籍嘅運動員。

## 網球員

## 足球員

* 丹尼卡華積
* 伊斯高
* 佐迪
* 佐迪·艾巴
* 保恩卻基治
* 列基朗
* 加維
* 卡利士·佩奧爾
* 卡斯拿斯
* 古古列拿
* 哈維·馬天尼斯
* 哥連慕阿摩
* 域陀華迪斯
* 基文迪
* 堤亞高艾勤達拿
* 大衞施華
* 奧斯卡迪馬高斯
* 安拿利施蒙
* 安東尼奧艾丹
* 安歷基
* 安祖利奴
* 安達靴里拉
* 巴謙戴亞斯
* 庫巴拉
* 恩尼斯達
* 拉美列斯
* 拿祖
* 拿祖費南迪斯
* 拿華路
* 施巴路斯
* 柏保路·加列厄度
* 柏保路沙拉比亞
* 柏保路靴南迪斯
* 柏迪
* 柏高艾卡沙
* 桑·班列特
* 桑迪拉莫斯
* 桑馬達
* 比爾連
* 沙奧尼古斯
* 沙比阿朗素
* 沙治·羅拔圖
* 沙治奧·布斯基斯
* 沙治奧·艾斯古迪路
* 沙治奧列高
* 沙治奧拉莫斯
* 沙治奧艾華利斯干地
* 沙維
* 法比加斯
* 法比斯奧拉美利斯

* 泰亞高·艾簡達拉
* 洛迪 (足球員)
* 盧卡斯華斯基斯
* 碧基
* 祖倫盧柏迪古
* 祖斯盧
* 簡尼沙里斯
* 米基安祖安古路
* 米基爾·安祖·拿度
* 米基阿迪達
* 米高阿朗素
* 羅勳奴·錫高韋亞·迪爾·布爾高
* 育謝·瓜迪奧拉
* 艾列沙巴拿加
* 艾斯派古達
* 艾比達
* 艾簡達拿
* 艾華路奧迪奧蘇拿
* 艾華路艾比路亞
* 艾蒙尼亞
* 荷西·安東尼奧·甘馬曹
* 荷西安祖華迪斯
* 荷西文奴賓度
* 莊尼 (足球員)
* 莫拉達
* 華堅·山齊士·羅德列基斯
* 貝基捷
* 費倫托利斯
* 費蘭度托利斯
* 路爾斯阿拉干尼斯
* 辛迪亞高·班拿貝
* 辛迪卡蘇拿
* 迪保斯基
* 迪基亞
* 連拿
* 阿列斯阿度列斯
* 阿加阿基迪斯
* 雷沙治
* 雷耶斯
* 馬真拿
* 馬里奧靴莫素
* 馬高斯·艾朗素
* 高基
* 魯爾加斯亞
* 魯爾干沙利斯
* 魯爾艾比奧爾
* 希亞路（Fernando Hierro）
* 摩連迪斯（Fernando Morientes）
* 古迪（José María Gutiérrez Hernández）
* 維辛迪（Vicente Rodríguez Guillén）

* 大衛·韋拿（David Villa Sanchez）
* 路爾斯加西亞（Luis Javier García Sanz）
* 拉明·也馬

## 籃球員
* 加素（Pau Gasol）

## 一級方程式車手
* 費蘭度阿朗素（Fernando Alonso）

## 電單車手
* 馬克·馬昆斯
* 阿歷士·馬昆斯

## 拳手
* 弗斯提諾利耶斯

類:人物一覽
卜季拿

**卜季拿**（**Sergi Bruguera**，）係西班牙嘅前職業男網球手，喺西班牙巴薩隆拿出世。

## 屋企
* 阿爸Luis Bruguera，做過佢教練
* 老婆Elisabet，佢哋喺2000年11月18號喺巴薩隆拿結婚

## 個人生活
* 唔打比賽時佢鍾意笨豬跳、跳傘、飄流等活動
* 籃球方面鍾意NBA球隊洛杉磯湖人

## 球員生涯
卜季拿右手揸拍。1988年轉打職業賽。

卜季拿喺1993年同埋1994年嘅法國網球公開賽上連續攞到冠軍。再喺1996年奧林匹克運動會網球男子單打賽事上攞到銀牌。除咗兩個大滿貫賽事冠軍之外，佢重攞到過10個ATP巡迴賽冠軍同埋2個ATP大師系列賽冠軍。

卜季拿係1989年ATP Newcomer of Year（最佳新秀），嗰年係佢第一年打足成個球季，年終排名就已經排到26。佢又係1997年ATP Comeback Player of Year（最佳復出球員），喺之前嗰年受傷復出之後，嗰年佢世界排名由81升急到第8。

## 威水史
* 單打最高排名：3（1994年8月1號）
* 雙打最高排名：49（1991年5月6號）
* 網球大滿貫最叻（男單）：
**澳洲網球公開賽：第四圈（1993年） 
**法國網球公開賽：**冠軍**（1993年、1994年） 
**溫布頓網球公開賽：第四圈（1994年） 
**美國網球公開賽：第四圈（1994年、1997年）

## 攷


## 拎
* 网球-ATP世界巡回赛 - 网球选手 – Sergi•Bruguera 
* Tennis - ATP World Tour - Tennis Players – Sergi Bruguera 
* ITF Tennis - Mens Circuit - Player Biography 
* Davis Cup - Player profile - Sergio BRUGUERA (ESP)
珊翠絲

**阿蘭扎祖·伊莎貝爾·瑪麗亞·珊翠絲·域卡莉奧**（**Aránzazu "Arantxa" Isabel María Sánchez Vicario**，）係西班牙嘅前職業女網球手，喺西班牙巴薩隆拿出世。佢個綽號係「巴薩隆拿大黃蜂」（Barcelona Bumblebee），另外因為佢嘅身高，又有另外一個褒貶各半嘅綽號「矮腳虎」。

## 屋企
* 阿爸Emilio係個工程師
* 阿媽Marisa係個退休先生
* 家姐Marisa
* 兩個阿哥Emilio同埋Javier，其中Emilio亦係佢教練
* 老公：體育記者 Juan Vehils （？-2001年）；生意人Jose Santacana（2008年9月-）

## 球員生涯
珊翠絲右手揸拍。1985年6月轉打職業賽，2002年11月退休。

1989年，珊翠絲打贏咗嗰陣時嘅一姐、兩屆法國網球公開賽冠軍、西德籍嘅嘉芙（Steffi Graf），攞咗嗰年嘅法國網球公開賽女單冠軍，嗰陣時佢得嗰17歲，成為咗網球公開賽年代以嚟最後生嘅大滿貫冠軍，呢項紀錄到1990年畀美國籍嘅莎莉絲（Monica Seles）以16歲嘅年紀打破。

珊翠絲係西班牙最多奧林匹克運動會獎牌嘅球員，一共有兩面銀牌同埋兩面銅牌。

## 威水史
* 單打最高排名：**1**（1995年2月6號）
* 雙打最高排名：**1**（1992年10月19號）
* 網球大滿貫最叻（女單）：
**澳洲網球公開賽：亞軍（1994年、1995年） 
**法國網球公開賽：**冠軍**（1989年、1994年、1998年） 
**溫布頓網球公開賽：亞軍（1995年、1996年） 
**美國網球公開賽：**冠軍**（1994年）
* 另外重有六個網球大滿貫女雙冠軍同四個網球大滿貫混雙冠軍
* 第一個西班牙網球手上過單打同雙打世界排名第一
* 繼娜拉蒂露娃之後第二個女子網球手同時係女單同女雙世界排名第一
* 2007年成為第一個入選國際網球名人堂嘅西班牙女人（第三個西班牙人）

## 攷


## 拎
* WTA | Players|  Info | Arantxa Sanchez-Vicario 
* Arantxa Sánchez -Vicario | International Tennis Hall of Fame 
* ITF Tennis - Pro Circuit - Player Profile - SANCHEZ VICARIO, Arantxa (ESP)
* Fed Cup - Player profile - Arantxa SANCHEZ VICARIO (ESP)
* Arantxa SANCHEZ-VICARIO | Olympic Athlete | Athens 2004 Atlanta 1996 Barcelona 1992 Sydney 2000
* Arantxa Sánchez-Vicario | Facebook 
* Arantxa Sánchez Vicario - 資訊 | Facebook
☆LUNA☆

**☆LUNA☆**（**るな**，）係日本嘅鹹片女星，2009年喺日本京都府出身。身高158cm，三圍83-57-82&nbsp;cm。鍾意開車兜風同埋滑雪。
@YOU

**@YOU**（**あっとゆう**，）係日本嘅鹹片女星，2005年喺日本東京都出身。身高160cm，三圍94-57-90&nbsp;cm。
誰家灶頭無煙火

《**誰家灶頭無煙火**》係香港無綫電視時裝處境喜劇，由岳華、陳智燊、田蕊妮同歐錦棠領銜主演，監製係羅永賢。套劇主要講做報紙佬嘅阿爸同做餅師嘅阿仔嘅故仔。

套劇由2011年3月21號至10月30號，逢星期一至星期五20:00-20:30喺翡翠台同高清翡翠台同步播放，總共158集。

## 拎
* 誰家灶頭無煙火 - 主頁 - tvb.com
撳快錢

**撳快錢**（原先叫**撳錢**）係now寬頻電視101台嘅互動遊戲節目，有馬啟仁、農夫、黃婉曼同其他人做主持（通常每集四位）。呢個遊戲最大特色係觀眾可以響電視機前即時參與，只要答啱晒八條問題，就可以瓜分最少十萬蚊港紙累積獎金。《撳錢》由2011年2月9日起，逢星期二至日夜晚10點35分至11點35分播映。由2011年8月22日起，改由逢星期日至四同樣時間播映。2011年12月29日後暫停播映。2012年1月30日起恢復播映，並改名為《**撳快錢**》，播映時間係逢星期一至三夜晚10點30分至11點。每集有兩位主持，一共問六條問題。
林界

**林界**（）係臺灣高雄市人，做過高雄市苓雅區長，二二八事件受難者。

1947年二二八事件發生咗之後，司令部話佢「糾集流氓，非法組織保安隊，焚殺搶劫，擾亂地方治安，並提出不法條件，脅迫軍隊繳械」，依「危害民國緊急治罪法第一條第二款及第五款規定」喺1947年3月21號喺高雄要塞司令部將佢鎗斃。

類:高雄人
李媽兜

**李媽兜**（），係臺灣嘅社會運動參與者同埋活躍嘅共產黨員。喺臺南縣大內鄉出世。

1928年李媽兜去咗中國廈門開藥房。1946年返到臺灣，後來加入咗中國共產黨。

1952年2月16號李媽兜喺臺南市安平港想偷渡去香港嗰陣時畀人拉咗，1953年7月18號喺臺北川端橋（而家嘅中正橋）南便刑場畀人鎗斃。
中信國際電訊

**中信國際電訊集團有限公司**（Citic Telecom International Holdings Limited，）係中國中信股份有限公司（）旗下（所佔嘅股權大約59.39%）嘅一間電信服務供應商，為亞太區提供語音服務、移動短信服務、數據服務同埋為電信運營商、移動運營商同互聯網服務商提供電信業務解決方案。

中信國際電訊喺1999年喺香港成立；2000年畀中信泰富收購晒佢哋所有股份，嗰時叫**中信1616集團有限公司**。2007年4月3號，中信1616喺香港交易所上市。2010年11月通過改成而家呢個名。而家嘅主席係辛悅江。

## 攷

## 拎
*中信國際電訊網站
海韻軒

**海韻軒**（Harbourview Horizon），全名**海韻軒海景酒店**，係香港長江實業嘅一個投資物業、服務式酒店住宅，嚮九龍紅磡紅磡灣畔，隔籬係海灣軒。

## 拎
* 雅虎：海韻軒酒店
香港交易所

（簡稱**香港交易所**或者**港交所**；，簡稱**HKEx**或者**HKE&CL**，），係香港嘅證券交易所。港交所係一間控股公司，全資擁有香港聯合交易所有限公司、香港期貨交易所有限公司同埋香港中央結算有限公司三間附屬公司。主要業務係擁有同經營香港唯一嘅股票交易所同埋期貨交易所，同埋佢哋有關嘅結算所。而家香港交易所係唯一經營香港股市嘅機構，喺未得財政司司長同意下，任何個人或者機構唔可以揸住香港交易所超過5%嘅股份。2006年9月11號，港交所成為咗恆生指數成份股。

截至2007年9月11號，香港特區政府係香港交易所單一最大股東，揸住5.88%嘅股份。其次係摩根大通 5.54%，花旗銀行 4.13%，Horizontal Asset 2.30%。

截至2011年3月底，喺香港交易所上市嘅公司有1,426間，市值近21.4萬億港元，而2011年3月每日平均成交金額近792億港元。

至2024年底，上市公司數目增至2,631間。市值35萬億港元。

## 史
港交所前身**聯合交易所**（簡稱**聯交所**）喺1986年由香港證券交易所、遠東交易所、金銀證券交易所同埋九龍證券交易所四大交易所合併而成，重由過咗身嘅香港總督尤德爵士喺嗰年10月主持開幕儀式。2000年香港交易所做咗聯交所嘅控股公司。

## 攷

## 拎

* 香港交易所網站 
* 香港交易所披露易網站
李小加

**李小加**（**Charles Li**，）係香港交易所行政總裁。

## 生平
* 1984年喺廈門大學畢業，畢業之後做記者。
* 1986年去美國留學，先後攞咗阿拉巴馬大學新聞系碩士學位同埋哥倫比亞大學法學院博士學位。
* 1994年加入美林證券，1999年升做中國區總裁。
* 2003年加入摩根大通做中國區主席。
* 2009年6月3號正式畀香港交易所委任做行政總裁，頂替周文耀，2010年1月16號生效。
*2020年宣佈會喺2021年底離任港交所行政總裁。

## 畀人插
2011年3月，喺一個財經節目入便，主持人批評佢令四隻日經指數窩輪輪價狂飆後突然停牌，話佢喺「高盛窩輪搞錯銷售文件」 嘅事入便辦事不力。

## 選舉經歷
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。

## 公職
*香港再出發大聯盟發起人
## 攷

## 出面網頁
* 執行董事、集團行政總裁，香港交易所
* 李小加網誌
* 中国人民政治协商会议第十三届全国委员会委员名单 
* Institute of Global Economics and Finance - Profile--Charles Li
* Charles Li | Office of the Secretary of the University 
* Xiaojia Li: Executive Profile & Biography - Bloomberg
中信資源

**中信資源控股有限公司**（簡稱**中信資源**，）係一間喺香港交易所上市嘅工業公司，主要業務係中國同埋澳洲嘅金屬、煤炭同埋原油開發。前身係**東南亞木業**，2003年畀中信集團收購咗。

## 拎
* 中信資源控股有限公司
大孖沙

**大孖沙**即係有錢人，投資大戶。每當有公司搞首次公開招股（IPO）時，都會講明話邊位大孖沙捧場，吸引班散戶玩埋一份。據講大孖沙呢個詞嚟自英文**master**。

## 睇埋
*大亨
*大班
中信股份

**中信股份**（，）（）係香港交易所上市綜合企業公司，主要業務係銷售及分銷汽車同有關服務、貿易、發電及基建、物業、工業製造，同埋訊息業。公司響香港註冊，現任主席兼董事總經理係常振明，上任主席係榮智健，董事總經理係范鴻齡。

**中信股份**早期叫**泰富發展**，1990年畀中國國際信托投資收購49%股權，1991年改名做**中信泰富**，而家由中國中信集團控股。

中信泰富總部響金鐘中信大廈。

## 拎
*CITIC Limited
劉吳惠蘭

**劉吳惠蘭**（，）係香港特區政府前官員，因健康理由響2011年4月8號辭職，最後做到商務及經濟發展局局長。

## 簡歷
*資訊科技及廣播局副局長（1998-1999）
*市政總署署長（1999-2000）
*食物環境衞生署署長（2000-2002）
*環境運輸及工務局常任秘書長（2002-2004）
*房屋及規劃地政局常任秘書長（2004-2007）
*商務及經濟發展局常任秘書長（2007-2008）
*廣播管理局副主席（2007-2008）
*商務及經濟發展局局長（2008-2011）

## 參考
羅樂林

**羅樂林**（，）係香港演員，綽號「**羅羅孿**」（嚟自佢個名嘅國語諧音）、大龍生（《愛.回家之開心速遞》角色），1970年代入佳藝電視，之後去麗的電視（亞洲電視），呢段時間經常做主角，例如楊過、孟星魂、馬君武佢都做過。自1990年代起，佢做無綫電視藝員，響好多套劇入面做甘草角色。

佢前妻係息影演員陳寶儀，有三個囡囡，其中一個叫羅苡之。佢同陳寶儀雖然離咗婚，但仲係一齊住。 同埋羅樂林雖然已經搬出九龍城廿幾年，但係繼續每日去飲茶、買餸、食飯同飲酒。

2011年4月6號到7號24個鐘頭內，羅樂林都咁橋響五套唔同劇集度過身，畀觀眾留意到，重成為國際新聞。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 演出作品
### 電視劇（[[佳藝電視]]）

### 電視劇（[[麗的電視]]/[[亞洲電視]]）

### 電視劇（[[無綫電視]]）

### 電視電影（[[無綫電視]]）

### 電影

### 綜藝節目
* 2015年：網絡挑機
* 2015年：刀下留人 訪問（上）
* 2015年：刀下留人 訪問（下）
* 2022年：思家大戰

## 參考

## 出面網頁
* 
* 
* 羅樂林-香港偶像劇場
* 
*
牆

**牆**，又寫作**墻**，係屋宇建築等嘅打直間隔，用來阻擋同間開空間，室內又得，屋外又得。有啲用來包圍地方，叫做圍牆。

## 語源
漢許慎《說文解字》記載：「牆，垣蔽也。从嗇，爿聲。𤖣，籒文从二禾。𤖧，籒文亦从二來。」段玉裁注：「《土部》曰：『垣，牆也。』《左傳》曰：『人之有牆，以蔽惡也。』故曰垣蔽。《釋宫》曰：『牆謂之墉』。《釋名》曰：『牆，障也。』」

## 料
*石牆，用石來砌。
*泥牆，用泥壓實。
*磚牆，用磚來砌。

## 文化
* 打磚塊，一個模擬拆牆嘅電子遊戲
日本戰爭暴行一覽

**日本戰爭暴行一覽**包含日本軍由明治維新到第二次世界大戰投降期間所犯嘅戰爭暴行：

* 牡丹社事件 	（1874年）
* 旅順口慘案 	（1894年）
* 乙未戰爭 	（1895年）
* 阿公店事件 	（1898年11月25號）
* 西來庵事件 	（1915年）
* 皇姑屯事件 	（1928年6月4號）
* 霧社事件 	（1930年10月27號）
* 平頂山慘案 	（1932年9月16號）
* 鎮江屠城慘案 	（1937年12月8號）
* 南京大屠殺 	（1937年）
* 三竈島萬人墳 	（1938年）
* 重慶大轟炸 	（1938年2月18號）
* 潘家戴庄慘案 	（1942年12月5號）
* 廠窖慘案 	（1943年5月）
* 平陽慘案 	（1943年秋）
* 浙江大掃蕩
* 肅清大屠殺 	（1942年2月15號）
* 巴丹死亡行軍
* 馬尼拉大屠殺
* 山打根死亡行軍
* 強行徵招中國大陸、台灣、韓國女性上戰場做慰安婦
* 強行徵招台灣男性上戰場做神風特攻隊
* 對中國人進行人體實驗
* 日本三菱工業強行對韓國人進行勞改
* 對台灣原住民使用生化武器
* 向東南亞殖民地掠奪經濟資源
華南豹

**華南豹**（學名：*Panthera pardus delacouri*），又叫**印度支那豹**，係豹嘅一個亞種，分布中南半島同埋華南一帶。
歐盟排放標準

**歐盟排放標準**（英文：**European Emission Standards**）係歐盟各國用嘅廢氣排放指標，主要係限制氮氧化物（NOx）、碳氫化合物（HC）、一氧化碳（CO）同懸浮粒子（PM），而對象就包括「輕型車」、「重型車」同「非道路交通用柴油引擎」三大類車。而家最新標準係**歐盟六型**。

## 拎
*香港巴士大典：歐盟排放標準
彼得積遜

**彼得積遜**（，）係紐西蘭電影導演、編劇同製片，拍咗套《魔戒電影三部曲》同《金剛》而出名。
會陰

**會陰**係人由外生殖器（前陰）同肛門（後陰）之間嘅位置，無論對男或者女都係敏感部位。

File:Perineum of a male.jpg|男人會陰
File:Perineum of a female.jpg|女人會陰
亞比安Nimbus

**亞比安Nimbus**係英國亞比安出嘅一款輕量版中置引擎巴士及客車底盤。

亞比安Nimbus係喺1955年嘅蘇格蘭車展首次亮相，有啲設計同當時嘅亞比安Claymore貨車類似。最初期Nimbus嘅代號係**MR9N**，採用亞比安原廠嘅EN219引擎、四前速棍波同埋尾軸；1958年代號**NS3N**嘅Nimbus推出，改用亞比安EN250引擎、David Brown四前速棍波同埋柯士甸（英國汽車公司屬下）車軸；1960年Nimbus再被改良成**NS3AN**，採用亞比安五或六前速棍波，而源自英國汽車公司嘅車軸亦升咗級。

亞比安Nimbus除咗喺英國賣之外，亦有被出口到多個國，包括澳洲、丹麥同埋錫蘭等等，其中一架去咗澳洲嘅亞比安Nimbus被加長至27呎（其餘嘅都係長23呎）。

亞比安Nimbus喺1965年停產，喺十年內總共出咗三百幾架。

## 參考
### 亞比安產品目錄
*Albion Motors Brochure 2001, November 1955
*Albion Motors Brochure L688, September 1958
*Albion Motors Brochure L716, September 1960

### 書
*Kaye, Buses and Trolleybuses since 1945, London, 1968
*Adams & Milligan Albion of Scotstoun, Paisley, 1999
*Hillditich, A Further Look At Buses, Shepperton, 1981
*Jack, Leyland Bus Mark Two, Glossop, 1982

### 雜誌
*Smith (ed) Buses Illustrated 26, Shepperton, December 1955
*Booth (ed) Classic Bus 30, Edinburgh, July 1997
英國汽車公司

**英國汽車公司**（British Motor Corporation，縮寫BMC）係英國一間汽車製造公司，1952年由柯士甸汽車同埋Nuffield Organisation合併而成，總部喺柯士甸間廠。

1966年英國汽車公司同積架合併為英國汽車控股。

## 旗下汽車牌子
* 柯士甸

* 嚟自Nuffield Organisation
:* 摩利士
:* MG
:* Riley
:* Wolseley

* 其他
:* Austin-Healey
:* Vanden Plas
萬有引力

，係四種基本力之一，又叫**引力**，指令帶質量或者帶能量嘅一孖嘢互相趨近嘅力，無論細嘢似花草定係大嘢似行星、恆星、星系啲天體，甚至光都會受引力影響。衹不過萬有引力係基本力裏頭最弱嘅，所以平閒時生活除開考慮啲嘢同地球、月球（潮）同埋太陽（大細潮）之間個引力之外會比較少涉及到。但涉及啲宇宙天體嗰陣時，好多時都要考慮埋引力影響。憑引力，太陽𧘌住各個星體構成太陽系，太陽系本身又同銀河𧘌埋圍住個銀河中心轉，銀河又同其他星系組成本星系羣與及其他仲要大嘅結構。萬有引力，無遠弗屆，亦即力去到無窮遠。之不過，愈遠愈弱，愈遠就弱得愈快。

最早總結出萬有引力規律嘅係牛頓。佢喺佢本《自然哲學嘅數學原理》入邊表述唨個萬有引力定律，講：

公式表示係：

F = G \frac{m_1 m_2}{r^2}

牛頓個定律喺一般情況（質量唔大抑或距離唔太短）喺現實入面係啱嘅。但個定律入邊假設引力係無中介又即時嘅（超距作用），同埋應付近距離引力作用（水星進動）陣時會有誤差。

一九一五年，愛因斯坦發表咗廣義相對論，如此更準確咁描寫引力。引力唔用力講，而用引力場同埋時空曲率來講。引力係質量不均，時空曲率帶來嘅結果。引力去到極致嘅嘢就係黑洞。黑洞嘅時空曲率之大，令到所有嘢、甚至連光都走唔出黑洞事件視界。
重力

**重力**係指啲天體（譬如地球）孖某隻嘢個萬有引力喺提供唨隻嘢個向心力之餘、仲掹住佢往個正交方向落嘅力。一般嚟講，對於啲自轉速度冇咁快嘅天體，重力無論大細同埋方向都會差唔多同個萬有引力非常之接近，所以好多情況會直頭使重力來代替萬有引力。重力喺啲嘢上作用嘅加速度就喊做重力加速度。
印尼炒飯

**印尼炒飯**（印尼文：**nasi goreng**）係印尼嘅炒飯，馬來西亞同新加坡都好興。Nasi goreng響印尼文本身就係炒飯咁解。

呢隻飯係用甜豉油、羅望子同蝦米炒，通常會配埋沙嗲串燒、印尼蝦片同煎雞蛋一齊食。
瓦𦉘

**瓦𦉘**，又叫**瓦煲**、**砂煲**、**砂鍋**，係用陶土整嘅煲，唔少中菜都會用到，煮完後可以直接上檯。

「砂煲瓦𦉘」（ ）泛指煮嘢食用嘅架生。
鈪

**鈪**，又叫**手鈪**，係戴喺手腕度嘅首飾。鈪通常用金或者玉做，叫**金鈪**、**玉鈪**。

若戴咗喺腳，就叫腳鈪。

## 睇埋
*龍鳳鈪
*手帶
西班牙大鑊飯

**西班牙大鑊飯**（加泰羅尼亞文：**paella**），又叫**西班牙海鮮飯**，係西班牙華倫西亞嘅炒飯。Paella就係鑊咁解。

西班牙大鑊飯一定要用米、橄欖油同藏紅花，再配各種海鮮（譬如龍蝦仔、蝦、魷魚、青口）或者肉（譬如腸仔、雞肉、鴨肉）。

## 類似嘢食
*美式雜錦飯
*葡萄牙海鮮飯
*西班牙墨汁海鮮飯
揚州炒飯

**揚州炒飯**係中國炒飯，通常指比較流行嘅源自廣州嘅揚州炒飯，重傳到世界各地嘅唐餐館。另外揚州當地嘅炒飯都會叫自己做揚州炒飯，但唔算出名。

揚州炒飯喺廣東、香港同北美唐餐館都好常見，響酒樓、茶餐廳、大牌檔同快餐店都有得賣。佢嘅用料上無一定標準，不過基本都有以下幾隻種材料：

*白飯（通常係冷飯 / 隔夜飯）
*雞蛋
*叉燒粒 / 火腿絲
*生菜絲 / 青豆/粟米粒
*蝦
*油、鹽
*蔥粒
晏覺

**晏覺**，又叫**睏晏覺**或者**瞓晏覺**，係指人響晏晝睏一陣，短就幾分鐘，長就可以去到一兩個鐘頭。
字 (時間)

時間上，一個**字**即係十二分之一個鐘頭，即係 5 分鐘。一個鐘上面寫咗 12 個數字，所以十二分之一個鐘頭就叫「字」。

## 睇埋
*骨 (時間)

## 攷
攰

**攰**（，又作**癐**） 係種感覺，一種生理信號。令生物體有唔舒服嘅感覺。喺人體，係種自然反應。

喺醫學上，疲勞通常視為一種症狀，有時會同一啲疾病有關，例如自體免疫疾病（autoimmune disease）、器官衰竭（organ failure）、慢性痛症（chronic pain）、情緒障礙（mood disorder）、心臟病（heart disease）、傳染病（infectious disease）同傳染病後狀態。不過，攰嘅成因好複雜，有研究指出，喺三分之一嘅初級醫療個案中，未能搵到明確嘅醫療或精神科診斷 。

而喺普通攰嘅意思上，疲勞通常係長時間體力，或者腦力活動之後出現嘅。身體疲勞通常係肌肉因強烈運動而產生嘅反應 ；而精神疲勞則係因長時間嘅認知活動（cognitive activity）而導致，會影響認知能力，表現想瞓覺、唔起精神，或者專注力下降（directed attention fatigue），甚至會影響體能表現。

## 字

**攰**，可拆解為「支」同埋「力」，代表體力透支。亦會寫成形聲字**癐**。其他寫法有㩻、敧、𣀬。

## 種類

其中攰會眼瞓，係指生物需要休息。只要瞓夠時間，就會消除攰呢種感覺。

攰亦有疲勞、筋疲力盡嘅意思，例句：「今日返工由朝返到晚，好攰呀！」

## 參攷
眼屎

**眼屎**，學名**眼眵**，係眼凝固咗嘅分泌，通常係淡黃色，主要係由眼板腺嘅油性分泌同淚液凝固而成。

## 睇埋
*鼻屎
*耳屎
眼水

**眼水**，學名**淚液**，係眼嘅淚腺分泌液，用途係濕潤眼球表面。當一個人情緒激動，眼水分泌增加，由眼球流出嚟，就叫流**眼淚**，又叫流**馬尿**。

## 睇埋
*鼻水
臂

**臂**，又叫**手臂**，係人同各種動物嘅上肢，由膊頭去到手掙。臂嘅上半截叫上臂或者手瓜，下半截叫前臂。

## 睇埋
* 髀
牛雜

**牛雜**，減筆**牛什**，係南洋、廣東、香港街頭小食，用牛內臟，如胃、腸、心、肝、腎、肺，同埋蘿蔔加柱侯醬煮。因為平過牛肉，所以受低下階層歡迎。煮之前，清洗工夫多，唔係就有異味；從健康嚟講，佢膽固醇高，唔啱心同血管有病嘅人。

牛雜亦時時配以粉麪。

## 種類
常見嘅：
* 牛胃（香港通常將牛嘅四個胃叫做：草肚、金錢肚、牛百頁同牛沙瓜）
* 牛腸
* 牛肺
* 牛膀，即胰臟
* 牛肚，即瘤胃（草胃或毛肚）      
* 牛肝
* 牛腎
*牛腸，包括牛大腸或牛小腸
* 牛百頁，即重瓣胃
* 金錢肚，即網胃（蜂巢胃）
* 牛沙瓜或牛傘肚，即皺胃（真胃）

較特別同少有嘅：
*牛薑（牛嘅喉嚨）
*牛天梯（牛嘅氣管）
*牛心頂（牛嘅心臟血管頭）
*牛荔枝（牛嘅睪丸）
*牛鞭（牛嘅陽具）
*牛歡喜（牛嘅子宮）

## 睇下
*香港街頭小食
矮瓜

**矮瓜**，卽係**茄**，又叫**茄瓜**、**茄子**，係茄科茄屬一年生草本植物，瓜通常係紫色，亦有白色。
周文耀

**周文耀**（，）係香港交易所前行政總裁。

## 學歷
周文耀香港大學機械工程學畢業，跟住喺香港大學攞埋工商管理碩士。

## 個人榮譽
### 勳銜
* 太平紳士（2003年）
* 銀紫荊星章（2005年）
* 金紫荊星章（2010年）

### 榮譽院士／博士
* 香港理工大學大學院士（2006年）
* 香港大學名譽大學院士（2007年）
* 香港科技大學大學榮譽院士（2009年）
* 香港公開大學榮譽社會科學博士（2010年）

## 攷

類:香港科技大學榮譽院士
類:香港大學名譽大學院士
類:香港理工大學大學院士

類:香港大學舊生
河粉

**河粉**（），原名**沙河粉**（），或者就噉叫或**粉**，係用米漿整嘅扁平粉條嘢食，源自廣州沙河，風行華南同東南亞，可以放湯或者炒。

## 整法

河粉原料係稻米，將米洗淨後磨成粉加水整成米漿，用米漿蒸成薄粉皮、再切成帶狀而成。因佢係用白雲山上嘅九龍泉水泡製嘅，所出嘅粉薄白透明，爽軟韌筋兼備，炒、泡、拌食都啱。

## 煮法

河粉可以用蒸、炒（分乾炒同濕炒兩種）、煮等多種方法煮。
* 湯粉：成日見有用大地魚作湯底，將河粉送魚丸。牛丸河粉喺香港等地亦相當普遍。　
* 乾炒：加油配韭王以猛火炒熟，加上醬油，可配牛肉、牛腩、豬什等，其中以乾炒牛河較為常見。
* 濕炒：喺乾炒後，打上芡汁。
* 煮：煮熟後，配上上湯，可配魚丸、牛丸、雲吞等配料。
* 蒸：蒸熟後，自己點醬。

## 現狀
人手整嘅河粉色白，近來亦有店家喺其中加入各種蔬菜汁或者生果汁，整成五顏六色嘅河粉。河粉已實現機械化生產，喺廣州隨之出現咗大量自行生產嘅米粉。

2004年，廣州市政府考慮將河粉以「廣州沙河粉」之名申報「原產地域產品」保護，從而加強對河粉製造業嘅管理。
2009年，炒河粉被洛杉磯時報評為「年度十大食譜」冠軍。

## 其他稱謂
河粉同其他地方嘅同類嘢食，好似客家人嘅粄條、閩南人嘅粿條極之相似，甚至無法分辨，以致好多時候，喺多種方言交疊嘅地區，粄條、粿條同河粉都被視為同一種嘢食，例如喺馬、新一帶，喺福建人、廣府人、潮州人同客家人生活交融嘅環境，河粉同粿條可講係同義詞。

## 參考

## 睇埋
*米粉
*米線
*瀨粉
*乾炒牛河
天水圍的日與夜

《**天水圍的日與夜**》（**The Way We Are**）係2008年一套由香港導演許鞍華拍嘅戲。主演有鮑起靜、梁進龍、陳麗雲。呢套戲係用高清技術去拍嘅。2009年，出埋續集《天水圍的夜與霧》。

## 獎
*第二十八屆香港電影金像獎
**最佳電影提名
****最佳導演：[[許鞍華]]**
****最佳編劇：[[呂筱華]]**
****最佳女主角：[[鮑起靜]]**
****最佳女配角：[[陳麗雲]]**
**最佳新演員提名：梁進龍
*第十五屆香港電影評論學會大獎
****最佳電影**
****最佳導演：許鞍華**
****最佳女演員：鮑起靜**
*第九屆華語電影傳媒大獎
****最佳電影**
****最佳導演：許鞍華**
****最佳女配角：陳麗雲**
*第一屆優質華語電影大獎
****最佳電影**（港台同內地影評人投）
****最佳導演：許鞍華**（港台同內地影評人投）
****最佳編劇：呂筱華**（內地影評人投）
****最佳女主角：鮑起靜**（港台影評人投）
****最佳女配角：陳麗雲**（港台同內地影評人投）

## 參考
暗瘡

**暗瘡**，瘡一種，又叫**粉刺**、**青春痘**，廣東話叫**酒米**，係人體皮膚皮脂腺或者毛囊發炎，喺青春期最常見，通常係因為皮膚受感染加埋雄激素分泌過多引起。
大馬士革

**大馬士革**（，又叫**大馬色**，《回回館譯語》稱為**敵米石**）係敘利亞首都，105平方公里大，住164萬人。呢座城市公元前9千年已經存在，被認為係全世界最舊而持續有人住嘅城市。

## 歷史遺址

大馬士革有好多歷史遺址，可以追溯到呢個城市歷史上唔同嘅時期。由於城市喺每次被佔領之後都會不斷擴建，而家已經幾乎無可能發掘所有埋藏喺現代地面以下最多8英尺（約2.4米）深嘅大馬士革遺跡。 大馬士革城堡位於舊城西北角。「大馬士革直街」（喺記載保羅皈依嘅使徒行傳9:11中提到）又叫做「直街」，係羅馬時期大馬士革嘅主要東西街，全長超過1500米（約4921英尺）。今日，佢包括東門街同梅達特帕夏市場，一個有頂嘅市集。東門街有好多小舖，通向古老嘅基督教區聖湯瑪斯門，大馬士革聖喬治大教堂（敘利亞正教會嘅主教座堂）就喺嗰度。梅達特帕夏市集都係大馬士革嘅主要市場，以翻新呢個市集嘅奧斯曼帝國敘利亞總督梅達特帕夏命名。喺東門街盡頭，就會去到亞拿尼亞之家，一個地下小教堂，係亞拿尼亞屋企嘅地窖。倭馬亞清真寺，又叫大馬士革大清真寺，係世界上最大嘅清真寺之一，亦係伊斯蘭教興起以來最古老嘅持續祈禱場所之一。清真寺入面有個聖壇據講收藏咗施洗約翰嘅遺體。薩拉丁陵墓就喺清真寺外面嘅花園度。魯卡雅清真寺，即侯賽因·本·阿里最年輕女兒嘅陵墓，都可以喺倭馬亞清真寺附近搵到。古老嘅阿瑪拉區都喺呢啲地方嘅步行範圍之內。另一個經常有人去嘅地方係大馬士革宰娜卜清真寺，宰娜卜·賓特·阿里嘅墓就喺嗰度。

什葉派、法蒂瑪派同達烏迪‧博赫拉派相信，喺卡爾巴拉戰役（公元680年）之後，倭馬亞哈里發葉齊德將侯賽因嘅頭帶到大馬士革，一開始擺喺葉齊德宮殿嘅庭院，而家已經係倭馬亞清真寺建築群嘅一部分。侯賽因家族所有其他倖存成員，連同喺卡爾巴拉陣亡嘅所有其他同伴嘅頭顱，都被帶到大馬士革。呢啲家庭成員被囚禁喺城市郊區（小門附近），其他人嘅頭顱就擺喺同一個地方，而家叫做Ru'ûs ash-Shuhadâ-e-Karbala或者ganj-e-sarha-e-shuhada-e-Karbala。 嗰度有個朝拜方向（禮拜地方）標記，信徒話阿里·本·侯賽因被囚期間就係喺嗰度祈禱。

大馬士革猶太區或者猶太區係最近整修過嘅歷史旅遊勝地，內戰爆發之前好受歐洲人歡迎。

## 氣候
大馬士革屬寒冷沙漠氣候，夏天乾燥炎熱，濕度比較低。冬天涼爽多雨。降雪好少。由10月到第二年5月，年降雨量得130毫米（5英寸）。

## 參考
巴格達

**巴格達**（，阿拉伯文：**بغداد‎ **）係伊拉克首都兼巴格達省首府，人口大約577萬。巴格達喺底格里斯河流域，曾經係巴比倫文明同伊斯蘭文明嘅重要城市。

近幾年來巴格達多座出名教堂多次遭到破壞同埋其他原因令亞述人紛紛離開巴格達，移居伊拉克北部或鄰國甚至西方國家。

## 氣候
巴格達屬副熱帶乾燥氣候，係世界上其中一個最熱嘅城市，6月到8月，月平均氣溫最高可以去到44℃，中午最高氣溫可以去到50℃，夜晚氣溫亦好少跌到24℃樓下，天氣非常之炎熱，同埋降雨極之少，夏季多年平均降雨量幾乎係零，史上亦從未喺呢個期間記錄到超過1毫米嘅累積降雨。濕度亦低（經常細過10%）。冬季涼爽，最凍月平均氣溫接近10℃，清晨同夜晚偶然寒冷，但都好少記錄到0℃以下嘅氣溫（平均一年少過兩次）。降雨主要集中喺11月到第二年3月，年降雨量約123毫米，雨量比較多嗰時可以去到338毫米，比較少嗰時得37毫米。

## 圖

File:Baghdad International Airport (October 2003).jpg|巴格達國際機場，2003年10月
File:Abu Hanifa Mosque, 2008.jpg|阿布-哈里發清真寺，2008年
File:Baghdad Convention Center inside.jpg|巴格達會議中心，2008年12月
File:Haifa street, as seen from the medical city hospital across the tigres.jpg|底格里斯河流經巴格達，2007年11月
File:Ärztehaus in Bagdad (2001).jpg|巴格達一間醫院
File:5628442718 b10fc2c47f o.jpg|河濱區
File:Karada_residential_building_-_Flickr_-_Al_Jazeera_English.jpg|馬格達貧民區
File:Baghdad LOC 13186.jpg|1932年嘅巴格達


## 管治

喺行政上，巴格達省分咗幾個區，再細分成分區。喺市政上，呢個省分咗9個市，負責當地嘅事務。不過，區域性嘅服務就由一個市長統籌同執行，佢監管各個市。省議會就負責全省嘅政策。喺2003年之前，呢啲官方嘅細分只係負責提供市政服務，冇政治功能。由2003年4月開始，美國控制嘅臨時聯盟管理局（CPA）就開始為呢啲細分創造新嘅功能。一開始主要係喺官方社區舉行鄰里議會選舉，由鄰里會議選出。CPA喺每個社區都搞咗一系列會議，解釋咩係地方政府、講解會議選舉嘅過程，仲鼓勵參與者傳播消息，叫親戚朋友鄰居嚟參加之後嘅會議。

每個社區嘅過程最後都係以一個最後會議結束，喺呢個會議度，新鄰里議會嘅候選人會自我介紹，請鄰居投佢哋一票。當全部88個（之後增加到89個）鄰里議會都建立咗之後，每個鄰里議會就會喺成員中選出代表，去參與市內9個區議會嘅其中一個。每個區議會嘅鄰里代表數量係根據個社區人口嚟定。下一步就係由9個區議會各自選出代表，去參與37人嘅巴格達市議會。呢個三層制嘅地方政府透過社區、區同市議會嘅代表，將巴格達嘅市民同中央政府連繫起嚟。同樣嘅過程亦都用嚟為巴格達省內其他城市以外嘅社區提供代表議會。喺嗰度，當地議會由20個社區（Nahia）選出，然後呢啲議會再喺成員中選出代表去參與6個區議會（Qada）。

同市內一樣，區議會之後再喺佢哋嘅成員中選出代表，去參與35人嘅巴格達區域議會。為巴格達省建立地方政府制度嘅第一步就係選舉巴格達省議會。同之前一樣，省議會嘅代表都係由低層議會嘅同儕選出，人數就按照佢哋代表嘅區域人口比例嚟定。41人嘅省議會喺2004年2月上任，一直做到2005年1月舉行全國選舉，新嘅省議會就喺嗰陣時候選出。呢個127個獨立議會嘅系統可能睇起上嚟好複雜；不過，巴格達省有大約七百萬人口。喺最低嘅層面，即係社區議會，每個議會平均代表75,000人。以下係9個區諮詢委員會（DAC）：

*阿德哈米耶
*卡爾赫（綠區）
*卡拉達
*卡迪米耶
*曼蘇爾區
*薩德爾城（薩烏拉）
*拉希德區
*魯薩法區
*新巴格達（提薩尼桑）（4月9日）

呢9個區再細分成89個更細嘅社區，可能構成以上任何區嘅一部分。以下係呢啲社區嘅部分（而唔係完整列表）：

*加扎利耶
*阿米里耶
*多拉
*卡拉達
*賈德里耶
*希布納
*扎尤納
*賽迪耶
*薩杜恩
*舒阿拉
*馬哈穆迪耶
*巴布穆阿扎姆
**巴亞
*扎法尼耶
*海伊烏爾
*沙阿布
*海伊賈米亞
*阿德爾
*哈德拉
*海伊吉哈德
*海伊阿梅爾
*海伊奧爾
*胡里耶
*海達爾哈納
*海伊舒爾塔
*亞穆克
*迪亞拉橋
*阿布迪謝爾
*邁丹
*拉吉巴哈通
*阿拉伯吉博爾
*法特爾
*烏貝迪
*瓦沙什
*瓦齊里耶
*巴塔溫

## 參考
波哥大

**波哥大**（，，縮寫：**Bogotá, D.C.**，1991–2000年叫法**Santa Fe de Bogotá**）係哥倫比亞首都兼昆迪納馬卡省省會，2017年人口超過8百萬，係哥倫比亞重要交通樞紐，以及政治、經濟、文化中心。

## 氣候
波哥大嘅氣候屬南美洲安第斯山脈典型嘅高地氣候城市，年平均氣溫係14.4&nbsp;°C。皆因佢非常接近赤道，喺12月同1月期間嚟自北美洲嘅冬季季候風亦因加勒比海同墨西哥灣暖流嘅海洋氣流活躍同支配下比較難南下，所以季節變化好唔明顯。年平均降雨量約1000毫米，其中4月同10月降雨量最多，平均135至137毫米，1月降雨量最少，平均50毫米。

## 參考
剛果民主共和國

（），亦稱**DR剛果**、**民主剛果**、**剛果（金）**或**金剛果**，係非洲中部一國。論地咁多剛果係非洲第二大國，全世界第十一大國。剛果民主共和國人口大概1.09億，係全世界最多人嘅法語國家。首都同埋大城市係金沙薩，亦係重要經濟中心。剛果同剛果共和國、中非共和國、南蘇丹、烏干達、盧旺達、布隆迪、坦桑尼亞（隔住坦噶尼喀湖）、贊比亞、安哥拉、安哥拉喀丙達省同南大西洋接壤。

剛果民主共和國以剛果盆地為中心，大約9萬年前開始有中非採集社群住喺呢度，3000年前班圖擴張先到剛果。喺西面，由14世紀到19世紀，剛果王國喺剛果河嘅河口一帶統治。喺東北面、中部同東面，桑德、盧巴同倫達等王國由16世紀同17世紀到19世紀都有嘢做。1885年，比利時國王利奧波德二世正式由歐洲殖民國家手上攞咗剛果嘅管治權，話呢度係自己私產，改名叫剛果自由邦。由1885年到1908年，佢嘅殖民地軍隊逼啲當地人生橡膠，仲濫殺濫捕。1908年，利奧波德放棄呢塊土地，於是變成咗比利時殖民地。

1960年6月30號，剛果由比利時獨立，然後馬上就面臨分離主義運動、帕特里斯·盧蒙巴總理俾人暗殺，同埋蒙博托·塞塞·塞科喺1965年發動政變奪權。1971年蒙博托將國家改名做扎伊爾，實行殘暴嘅個人獨裁統治，直到1997年俾第一次剛果戰爭推翻。國家改返舊名之後馬上又遇到1998到2003年嘅第二次剛果戰爭，令到540萬人死亡。戰爭喺約瑟夫·卡比拉總統時期結束，佢由2001年到2019年管治國家，喺佢管治期間國家人權好差，成日出現强迫失蹤、虐待、隨意拉人入獄同埋限制公民自由等問題。2018年大選之後，係國家自獨立以嚟頭一次和平轉移政權，卡比拉俾費利克斯·齊塞克迪接棒做總統，佢到而家都仲係總統。由2015年開始，東面嘅剛果又開始爆發軍事衝突。

剛果民主共和國天然資源極其豐富，但係長期受到政治唔穩定、基建唔足、貪污、幾百年嘅商業同殖民榨取同剝削，然後60幾年獨立不過都冇乜發展嘅影響。金沙薩之外，第二同第三大城市盧本巴希同姆布吉馬伊都係採礦社區。剛果民主共和國最大出口係原礦，2019年中國攞咗佢超過一半嘅出口。2021年，剛果民主共和國喺人類發展指數191個國家排第179位。聯合國將佢歸類為最不發達國家。年，經過二十年各種內戰同持續衝突之後，仲有大約60萬剛果難民住喺隔籬國家。200萬細路仔隨時餓死，戰爭將450萬人搞到要離家出走。剛果係聯合國、不結盟運動、非洲聯盟、東南非共同市場、南部非洲發展共同體、同中非國家經濟共同體嘅成員國。

## 政府同政治

經過四年嘅兩憲法之間嘅過渡期，設立咗新嘅政治機構喺政府嘅各個層面，以及喺全國範圍內設立咗新嘅省級行政區劃之後，2006年新憲法開始生效，剛果民主共和國嘅政治最終穩定落實為一個總統民主共和制。

2003年過渡憲法設立咗一個兩院制嘅議會，由參議院同國民議會組成。

參議院嘅職責之一係起草國家新憲法。行政權力歸屬於一個由60名成員組成嘅內閣，由一位總統同四位副總統領導。總統仲係武裝部隊嘅最高統帥。過渡憲法仲設立咗一個相對獨立嘅司法機構，由擁有憲法解釋權嘅最高法院領導。

2006年憲法，亦稱為第三共和國憲法，喺2006年2月生效。不過，佢同過渡憲法並存，直到2006年7月選舉產生嘅官員就職為止。根據新憲法，立法機構仍然係兩院制；行政權由總統同政府共同行使，由能夠喺國民議會獲得多數席位嘅政黨委任嘅總理領導。

政府而唔係總統，對議會負責。新憲法仲賦予咗省級政府新嘅權力，設立咗省級議會，對省長同省級政府首腦進行監督，並由佢哋選舉產生。新憲法仲見證咗最高法院嘅消失，被分成三個新機構。最高法院嘅憲法解釋權而家由憲法法院持有。

雖然位於中非聯合國分區，但作為南部非洲發展共同體（SADC）嘅成員國，呢個國家喺經濟同區域上都同南部非洲有聯繫。

### 行政區劃

目前國家分為金沙薩直轄市同另外25個省。 呢啲省再細分為145個地區同33個城市。2015年之前，國家有11個省。

### 對外關係

全球對稀有原材料嘅需求不斷增長，加上中國、印度、俄羅斯、巴西同其他發展中國家嘅工業快速發展，要求發達國家採用新嘅、綜合嘅同能夠快速反應嘅策略，以持續識別同確保充足嘅戰略同關鍵材料供應，以滿足佢哋嘅安全需求。 強調剛果民主共和國對美國國家安全嘅重要性，美國最新嘅努力係建立一支剛果精英部隊，目的係喺呢個「具有戰略重要性」嘅地區培訓專業嘅武裝部隊。

外部國家有經濟同戰略動機為剛果帶來更多「安全」，因為剛果豐富嘅自然資源，例如鈷，一種喺好多工業同軍事應用中使用嘅金屬。 鈷最大嘅用途係製造超級合金，用嚟製造高速軍機嘅噴射引擎部件。鈷仲用嚟製造磁性合金同耐切割、耐磨損嘅材料，例如碳化物。化工業喺多個領域大量使用鈷，包括石油同化工加工嘅催化劑、油漆同油墨嘅乾燥劑、搪瓷嘅底漆、陶瓷同玻璃嘅脫色劑，以及陶瓷、油漆同塑膠嘅顏料。呢個國家擁有全球80%嘅鈷儲備。

有人認為，因為鈷對電動車電池同喺電力結構中大比例間歇性可再生能源嘅電網穩定都好重要，剛果民主共和國可能會成為地緣政治競爭加劇嘅對象。

喺21世紀，中國對剛果民主共和國嘅投資同剛果對中國嘅出口快速增長。喺2019年7月，包括剛果民主共和國喺內嘅37個國家嘅聯合國大使，聯合向聯合國人權理事會發信，支持中國對維吾爾族同其他穆斯林少數民族嘅處理方式。

## 疏仕

## 出面網頁

* 
* 
* 
* 
* 
* 
*
扎伊爾

**扎伊爾**（**Zaïre**），係1971到1997年剛果民主共和國嘅政權，由獨裁者蒙博托·塞塞·塞科統治。

類:剛果民主共和國史
南非種族隔離

**南非種族隔離**（，南非文：**Apartheid**）係南非共和國嘅執政黨南非國民黨喺1948年到1994年行嘅種族隔離政策，將白人同其他人（主要係黑人）分開，後者受盡歧視，人權受盡剝削。

大體上講，種族隔離分為「細種族隔離」同「大種族隔離」。「細種族隔離」係指公共設施同社交活動嘅隔離，而「大種族隔離」就係嚴格按種族分隔住屋同就業機會。 第一條種族隔離法律係1949年嘅《禁止異族通婚法》，之後好快就有1950年嘅《不道德行為修訂法》，禁止大多數南非公民同唔同種族嘅人結婚或者拍拖。 1950年嘅《人口登記法》將所有南非人分成四個種族組別：「黑人」、「白人」、「有色人種」同「印度人」，後兩個仲有幾個細分類。呢個分類係根據外表、已知嘅血統、社會經濟地位同文化生活方式嚟劃分。 住邊度都係睇你係咩種族嚟決定。 由1960年到1983年，有350萬黑人非洲人比人趕走，被迫遷到分隔開嘅社區，呢個係現代史上最大規模嘅強制遷徙之一。 呢啲強制遷徙主要係想將黑人人口限制喺十個指定嘅「部落家園」入面，又叫做「黑人家園」，當中有四個變成咗名義上獨立嘅國家。 政府宣布話被遷嘅人會失去南非公民身份，因為佢哋會被黑人家園吸收。

種族隔離引發咗好大嘅國際同國內反對，成為咗20世紀最有影響力嘅全球社會運動之一。 聯合國經常譴責佢，仲對南非實施咗好多國際制裁，包括武器禁運同經濟制裁。 喺70年代同80年代，反對種族隔離嘅內部抵抗運動變得越嚟越激進，引發咗執政嘅國民黨政府嘅殘暴鎮壓同持續嘅宗派暴力，導致成千上萬人死亡或者被拘留。 真相與和解委員會發現，政治暴力導致咗21,000人死亡，其中7,000人喺1948年到1989年之間死亡，而喺1990年到1994年嘅過渡期間，有14,000人死亡，22,000人受傷。 政府嘗試過搞一啲改革，包括容許印度人同有色人種喺議會入面有政治代表，但呢啲措施都冇能夠平息大部分激進分子嘅不滿。

由1987年到1993年，國民黨同非洲國民大會（ANC）進行咗雙邊談判，目的係要結束種族隔離同引入多數人統治。ANC係當時最主要嘅反種族隔離政治運動。 1990年，包括曼德拉喺內嘅重要ANC人物獲釋出獄。 1991年6月17號，種族隔離法例正式廢除，之後喺1994年4月舉行咗多種族選舉。

## 前身

Apartheid（種族隔離）係個南非話發明嘅字，意思係「分開」，或者「分離嘅狀態」，字面上就係「-」（源自南非語嘅後綴 *-heid*）。 呢個詞第一次畀人用係喺1929年。

南非對黑人嘅種族歧視同埋唔平等，可以追溯到歐洲人大規模殖民南非嘅時候，即係荷蘭東印度公司喺1652年喺好望角建立貿易站嘅時候，之後慢慢發展成為荷蘭開普殖民地。呢間公司開始咗科伊科伊-荷蘭戰爭，喺呢場戰爭入面佢哋趕走咗當地嘅科伊科伊人，用白人墾民嘅農場取代佢哋，仲從荷蘭帝國各地入口黑奴。 喺奴隸制嘅年代，奴隸要攞通行證先可以離開主人。

1797年，斯韋倫丹同格拉夫-雷內特嘅Landdrost同''Heemraden''（即係當地官員）將通行證法例擴大到奴隸以外嘅人，規定所有喺國內行走嘅科伊科伊人（當時叫做「霍屯督人」）都要攞通行證。 1809年，英屬開普殖民地政府通過咗霍屯督宣言，確認咗呢個做法，規定如果科伊科伊人要搬嘅話，就要攞到佢哋主人或者當地官員嘅通行證。 1828年嘅第49號條例規定，準備入境嘅黑人要攞通行證，而且只係為咗搵工。 呢啲通行證發畀有色人種同科伊科伊人，但係唔發畀其他非洲人，佢哋仲係要攞通行證。

喺法國大革命同拿破崙戰爭期間，大英帝國攻陷並吞併咗荷蘭開普殖民地。 根據1806年開普投降條款，新嘅英國殖民統治者要尊重之前根據羅馬-荷蘭法制定嘅法例， 呢樣嘢令到南非嘅法律同英國普通法分開咗，仲令到南非有好高嘅立法自主權。管理南非唔同殖民地嘅立法過程嘅總督同議會，佢哋嘅立法路線同大英帝國其他地方唔同，係獨立嘅。

英國喺1833年通過嘅廢除奴隸制法案廢除咗整個大英帝國嘅奴隸制，仲凌駕於開普投降條款。為咗遵守呢條法例，南非嘅法例擴大到包括1835年嘅第1號條例，實際上將奴隸嘅身份改為契約勞工。之後喺1848年通過咗第3號條例，引入咗一個對科薩人嘅契約制度，同奴隸制冇乜分別。

喺19世紀餘下嘅時間，南非唔同嘅殖民地通過咗好多法例，限制冇技術工人嘅自由，加強對契約工人嘅限制，仲規管埋唔同種族之間嘅關係。南非發現鑽石同金礦，都令到白人同黑人之間嘅種族不平等更加嚴重。

喺開普殖民地，之前有個自由同多種族嘅憲法，仲有個對所有種族男性開放嘅開普合格選舉權制度。1892年嘅選舉權同選票法案提高咗財產選舉權資格，仲加咗教育要求，令到開普殖民地非白人選民中好大比例嘅人冇咗投票權， 1894年由總理塞西爾·羅茲政府提出嘅格倫·格雷法案限制咗非洲人可以擁有嘅土地。同樣，喺納塔爾殖民地，1894年嘅納塔爾立法議會法案剝奪咗印度人嘅投票權。 1896年，南非共和國引入咗兩條通行證法律，要求非洲人要帶住徽章。只有受僱於主人嘅人先可以留喺蘭德，而進入「勞工區」嘅人就要攞特別通行證。 喺第二次布爾戰爭期間，大英帝國將對黑人嘅種族剝削列為同布爾共和國打仗嘅原因之一。不過，維里尼欣條約嘅和平談判要求「白人種族嘅合理優勢」作為布爾共和國同大英帝國統一嘅先決條件。

1905年嘅一般通行證規例法案剝奪咗黑人嘅投票權，仲將佢哋限制喺固定嘅地區， 1906年德蘭士瓦殖民地嘅亞洲人登記法案要求所有印度人要登記同攞通行證。 由1906年開始，戈弗雷·拉格登領導嘅南非土著事務委員會開始實施一個更加公開嘅種族隔離政策。 後者畀英國政府廢除咗，但係喺1908年再次生效。1910年，南非聯邦成為一個自治領，繼續之前嘅立法計劃：1910年嘅南非法案賦予白人投票權，畀佢哋完全控制所有其他種族群體嘅政治權力，同時剝奪咗黑人坐喺議會嘅權利； 1913年嘅原住民土地法案阻止黑人（開普除外）喺「保留地」以外買地； 1918年嘅《城市地區原住民法案》係為咗迫使黑人入「定居點」； 1923年嘅《城市地區法案》引入咗居住隔離，仲為以白人為主導嘅工業提供廉價勞動力；1926年嘅《種族限制法案》阻止黑人礦工從事技術工種；1927年嘅原住民管理法案令到英國王室而唔係酋長成為所有非洲事務嘅最高領導； 1936年嘅《原住民土地同信託法案》補充咗1913年嘅《原住民土地法案》，同年嘅原住民代表法案將之前開普選民名冊上面嘅黑人選民除名，畀佢哋選三個白人入議會。

喺第二次世界大戰期間，揚·斯穆次領導嘅南非聯合黨政府開始減少嚴格執行種族隔離法律，但係面對住南非白人民族主義者越嚟越大嘅反對，佢哋想要更加嚴格嘅種族隔離。 戰後，斯穆次政府通過嘅第一批種族隔離法例之一就係1946年嘅亞洲人土地保有同印度人代表法案，禁止將土地賣畀印度人同印度後裔嘅南非人。同年，政府成立咗法根委員會。喺擔心種族融合最終會導致種族同化嘅情況下，反對黨重建國民黨（HNP）成立咗紹爾委員會去調查聯合黨政策嘅影響。委員會得出結論話融合會令所有種族群體「失去個性」。HNP將委員會嘅調查結果納入佢哋1948年南非大選嘅競選綱領，最後贏咗呢場選舉。

## 疏仕
百年戰爭

**百年戰爭**（英文：**Hundred Years' War**，法文：**Guerre de Cent Ans**），係英倫同法蘭西為咗爭法國嘅控制權，喺1337年到1453年打嘅戰爭，足足打咗116年。最後法國保住控制權之餘，重差唔多搶嗮英倫霸咗嘅領地，英倫喺歐洲大陸嘅領地得返加萊。
佛蘭明歌

**佛蘭明歌**（）係源自 18 世紀尾西班牙南邊安達盧西亞地區嘅一種音樂、歌曲（cante）同舞蹈（baile），深受當地摩爾人同猶太人影響，仲吸收咗大量羅姆人（吉卜賽人）藝術特性。佛蘭明歌相當有影響力，對歌劇等嘅演藝都有造成影響。到咗廿一世紀初，好似美國同日本等地都有開學校專門教佛蘭明歌相關嘅藝術。

佛蘭明歌嘅歌有得再細分做幾種，當中 cante jondo 係最強烈嗰種，出咗名有啲音樂會用到一段節拍 12 拍呢種極端嘅節奏，例如第 3、6、8、10 同 12 拍強（兩段三拍子然後三段兩拍子），拍號上會係混合 6/8、3/4 或者 12/8，而且 cante jondo 啲歌喺主題上會表達死亡同絕望等強烈哀怨嘅情緒。
## 睇埋
*結他，佛蘭明歌音樂成日會用嘅樂器。
## 參考資料
日本動畫

**日本動畫**（片假名：**アニメ**，羅馬字：**Anime**）係日本製作嘅動畫，有佢特別嘅風格，包括性格化劇情、強烈視覺效果、偶像化角色，同埋明確獨立故事背景，觀眾群除咗細路，更包括青少年同大人。

## 睇埋
*日本動畫一覽
三十年戰爭

**三十年戰爭**係由神聖羅馬帝國內戰演變成嘅歐洲大戰，喺1618年到1648年，啱啱打咗三十年仗。呢場仗係天主教狂熱者神聖羅馬皇帝費迪南二世喺帝國強推天主教，觸發波希米亞新教徒反抗開始，後來瑞典同法國等國都加入戰鬥，最後以哈布斯堡皇室簽《威斯特伐利亞和約》結束呢場仗。

呢場仗死咗大概八百萬人，日耳曼各邦國總人口少咗兩成。
跳舞

**跳舞**（），做名詞嗰陣又叫**舞蹈**，係一類文化，定義上係要跳舞嘅人用自己嘅身體（尤其係四肢）作出一連串有節奏嘅郁動。喺絕大多數嘅現存舞種當中，跳舞用嘅節奏傳統上會係由音樂產生嘅。

啲人跳舞嘅目的可以有好多：跳舞嘅人好多時係表演者，當跳舞係種表演藝術，想用自己嘅身體郁動同音樂節奏之間嘅配合嚟娛樂觀眾同埋令觀眾覺得串舞有美感；不過另一方面，跳舞有陣時又會帶有藝術以外嘅文化意義，例如好多類型嘅草裙舞（Hula）喺古代嗰時係夏威夷等地嘅人嘅神聖舞－專門喺宗教場合嗰度跳、用嚟做拜神嘅作用嘅。

除咗文化同藝術上嘅作用之外，跳舞對健康同體能都有一定嘅幫助：跳舞好多時都好要求體力，例如芭蕾舞當中嘅男舞蹈員就成日都需要做出「捧起自己舞伴」等講求肌肉力量嘅動作；事實係，醫學上嘅研究經已表明，好多類型嘅舞蹈都具有幫跳嘅人提升身體嘅平衡力同肌肉力量等嘅正面效果，所以到咗廿一世紀初，有唔少人都鍾意以跳舞嚟做嗜好。
## 歷史

考古學證據話，早期的舞蹈有10,000年前喺印度馬德婭普拉德什邦嘅賓貝特卡岩石庇護所搵到嘅畫， 同埋埃及墓畫入面有跳舞嘅人，日期大約係。有人講過，喺未有文字之前，舞蹈係用口傳同表演嘅方式，將故事一代傳一代嘅重要一環。 喺狂熱嘅變幻意識狀態同治療儀式用舞蹈（好似而家好多原住民文化見到咁），被認為係舞蹈喺社會發展嘅另一個早期因素。

好早嘅歷史記錄裏面有提到舞蹈；希臘舞蹈（*[[Choros (dance)|合唱舞]]*）俾柏拉圖、亞里士多德、普魯塔克同盧西安講過。 聖經同塔木德提到咗好多同舞蹈有關嘅事，裏面有超過30個唔同嘅舞蹈名詞。 喺中國古典舞蹈歷史裏面，早到新石器時代嘅陶瓷，畫咗一班人手拖手排隊跳舞， 而最早嘅「舞」字喺甲骨文度搵到。 舞蹈喺*[[盧氏春秋|盧氏春秋]]*度有講述。 古代中國嘅原始舞蹈同巫術、薩滿儀式有關。

喺公元前一千年公元前嘅印度，有好多書試圖將日常生活嘅各方面規範起來。婆羅多牟尼嘅*[[舞論|舞論]]*（直譯係*"戲劇學嘅書"*）係一本早期嘅書。佢主要講戲劇，喺印度文化裏面，舞蹈係好重要嘅一環。之後，印度嘅舞蹈傳統一直延續到而家，喺文化、儀式同寶萊塢娛樂圈度仲有角色。好多其他當代舞形式都可以追溯到歷史、傳統、儀式同民族舞蹈。

## 音樂

跳舞通常（但唔一定）會有音樂伴奏，可能會跟音樂嘅拍子一齊跳，又可能唔跟。有些舞（例如踢踏舞或者膠靴舞）會自己整出聲音嚟伴奏，代替（或者加喺）音樂上面。好多早期嘅音樂同舞蹈係一齊創作出嚟，經常一齊表演。出名嘅傳統舞同音樂配對有快步舞、華爾滋、探戈、迪斯科同莎莎舞。有些音樂類型同跳舞形式係平行情，例如巴洛克音樂同巴洛克舞蹈；其他種類嘅舞蹈同音樂可能用咗同一個名，但係分開發展，例如古典音樂同古典芭蕾。編舞同音樂係要互相補足，表達編舞者同舞者講述嘅一個故事。

## 舞種分類

舞蹈可以按好多準則分類，例如唔同舞種嘅編舞、用到嘅舞步、歷史時期或者發源地等嘅特性都可以用嚟將舞蹈分類。喺廿一世紀初嘅藝術界，其中一條最重要嘅分類準則係將舞種分做音樂廳舞蹈同參與舞蹈兩大類，前者指專業嘅舞蹈員喺個舞台上面跳俾觀眾睇嘅舞，通常係為咗達到用藝術娛樂觀眾嘅效果，例子有芭蕾舞同爵士舞等，而後者指俾一大班人喺聚會嗰陣一齊跳嘅舞，睇嘅人會有機會參與，例如華爾茲等嘅社交舞原意係為咗俾人喺聚會嗰時一齊享受嘅。

### [[民俗舞]]

*舞龍
**舞南龍
*舞獅
**醒獅，又叫「南獅」，係嶺南地區傳統嘅舞獅
*拉丁舞
**查查查（Cha-cha-cha）
**曼波舞（Mambo）
*肚皮舞
*婆羅多舞（Bharatanatyam，淡米爾文：பரத நாட்டியம்）
*蘇格蘭劍舞（Scottish sword dances）
*積舞曲（Jig）
*蘭德勒（德文：Ländler；）
*瑪祖卡（Mazurka）
*查達斯（Csárdás）
*波蘭舞曲（polonaise）
*佛蘭明歌（西班牙文：Flamenco）
*草裙舞
*普卡（Polka；愛爾蘭文：Polca）

### [[音樂廳舞蹈|表演舞]]
*芭蕾舞（ballet）
**古典芭蕾舞
**現代芭蕾舞
*巴洛克舞蹈
*爵士舞
*舞踏（；英文：butoh）
*街舞
**扭腰舞
**霹靂舞
*現代舞

### [[社交舞]]
*華爾茲（德文：Walzer）
*加羅普（Galop）
*探戈（Tango）
*森巴舞（Samba）

## 相關能力
*節奏感
*音樂感
*平衡力
*柔軟度
*人體力量
*運動協調

## 註釋

## 文獻
* Dance (PDF). *The Music Center's Study Guide to the Performing Arts*.

## 睇埋
*音樂
*樂理
*舞曲
*舞會
*體操
*功夫
*茶舞
*舞蹈嘅進化起源

## 引咗

## 拎

* Historic illustrations of dancing from 3300 BC to 1911 AD from Project Gutenberg.
* United States National Museum of Dance and Hall of Fame.
唔合作運動

**唔合作運動**（）係世界史上第一個全國性嘅唔暴力反抗運動，由印度聖雄甘地同埋印度國大黨領導，係印度獨立運動嘅一部份。第一次世界大戰結束咗之後（1918年），英國對印度嘅統治嚴厲咗，反英運動多咗，要求獨立自治嘅聲高漲。甘地呼籲以唔暴力嘅唔合作手段，抵制英國嘅統治。甘地和平消極抵抗嘅方法，逼到英國政府冇辦法唔頒布新憲法，畀印度慢慢發展自治體制。第二次世界大戰結束咗之後，印度就獨立咗，但係跟住發生咗伊斯蘭教徒同埋印度教徒之間嘅大仇殺。
若瑟洛倫索

**若瑟洛倫索**（**José Lourenço Gomes da Silva**，）係巴西耕田佬、示威人士及塞阿拉州南部社區精神領袖。佢亦係西塞羅神父嘅政治盟友。
盧士到薩

**盧士到薩**主教（**Antônio de Almeida Lustosa**，）係巴西天主教徒。喺1941年至1963年期間出任天主教福塔雷薩總教區大主教。

## 連出去
*天主教福塔雷薩總教區
宣統

**宣統**係大清皇帝溥儀嘅年號，相當於公元1909年到1912年2月12號，前後總共3年。

到民國6年（1917年）7月，張勳擁戴溥儀復辟，重新稱帝，又用返宣統年號，叫做「宣統九年」。


ImageSize = width:400 height:50
PlotArea = width:380 height:30 left:10 bottom:20
TimeAxis = orientation:horizontal
DateFormat = yyyy
Period = from:1644 till:1911
AlignBars = early
ScaleMajor = increment:50 start:1650
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:1909 till:1911 color:blue
  bar:era from:1911 till:1911 color:red

左邊幅圖顯示**宣統**喺**大清**時期個位。
大韓帝國

**大韓帝國**（）係朝鮮喺1897年結束同大清宗藩關係到1910年日韓合併呢一段時期嘅國號。大韓帝國首都漢城，立國14年幾，歷經兩代君主（高宗、純宗）。1910年《日韓合併條約》簽訂咗之後，畀大日本帝國吞併，大韓帝國滅亡，成個朝鮮半島開始日治時期。
安東尼奧指導者

**安東尼奧指導者**，全名**安東尼奧‧維森特‧門德斯‧馬西埃爾** (****，**Antônio Conselheiro**；）係巴西精神領袖，宣教士及示威人士。
荊紫關鎮

**荊紫關鎮**係河南省淅川縣一個鎮，全鎮總面積164平方公里。呢個地方自古係兵家必爭之地，成語「朝秦暮楚」就係源自呢個鎮，因為春秋戰國時期嘅秦國同埋楚國成日打仗，呢度日頭屬於秦國，夜晚畀楚國搶返，第二日可能又會轉手。再加上呢度地勢險要，古時又畀人叫做「豫之屏障」。

類:南陽
細亞細亞

**細亞細亞**（；希臘文：**Μικρὰ Ἀσία**）係亞洲西南部一地區，地理位置屬**細亞細亞半島**，喺黑海同地中海中間，而家由土耳其控制，叫安那托利亞。

## 喺亞洲位置
糖尿

**糖尿病**（）係一種代謝性疾病，患者長期處於高血糖水平。除咗高血糖，糖尿病嘅症狀重包括：尿頻、頸渴同埋大食。如果唔理，糖尿病會引起好多嘅併發症。急性並發症包括糖尿病酮症酸中毒同埋非酮症高滲性昏迷。嚴重嘅慢性並發症包括心血管疾病、中風、腎衰竭、腳部潰瘍同埋壞眼。

糖尿病嘅成因主要有兩個，一係由於胰腺唔能夠產生足夠嘅胰島素又或者細胞冇對身體產生嘅胰島素作出必要嘅反應。糖尿病主要有下便三種：

糖尿嘅預防同治療最緊要嘅係健康飲食、體育運動、唔食煙同埋維持正常體重。另外，血壓嘅控制同埋腳部嘅護理同樣重要。一型糖尿需要打胰島素，二型糖尿就需要食藥，唔一定要打胰島素。胰島素同埋一啲口服藥物會引起低血糖。減肥手術對嗰啲肥胖嘅二型糖尿病人好有效。大肚糖尿通常喺老母生咗臊蝦之後就會自己好返。

## 概要
* 一型糖尿係由身體唔能夠產生足夠嘅胰島素引起。呢類型嘅糖尿病以前叫做『胰島素依賴性糖尿病』，英文縮寫係『IDDM』，病因重未研究清楚。
* 二型糖尿係由身體抗拒胰島素開始，亦即細胞唔能夠正確識別同埋響應胰島素。隨著病情嘅發展，慢慢可能出現胰島素嘅缺乏。呢種糖尿病以前叫做『非胰島素依賴性糖尿病』，英文縮寫係『NIDDM』，佢嘅成因係因為肥胖同埋缺乏運動。
* 大肚糖尿，係第三種主要形式嘅糖尿病，佢發生響冇糖尿病往史嘅大肚婆身上，但係患者卻出現高血糖水平。

## 註
恐怖主義

**恐怖主義**通常係指以暴力手段達到政治、宗教或理想目的嘅人或者組織。佢哋嘅破壞行為叫**恐怖襲擊**或者**恐怖活動**。

現代恐怖主義由早期嘅形式演變而來，採用各種手法追求政治目標，往往利用恐懼作為一種戰略工具去影響決策者。透過針對人流密集嘅公共場所，例如交通樞紐、機場、商場、旅遊景點同夜生活場所，恐怖分子旨在引起廣泛嘅不安全感，進而通過公共政策嘅改變，利用操控（心理學）進行心理操控，同削弱對安全措施嘅信心。

「恐怖分子」同「恐怖主義」嘅詞源喺18世紀末恐怖統治期間嘅法國大革命中首次出現，但喺1970年代因為北愛爾蘭問題、巴斯克衝突同以巴衝突而開始喺國際上廣泛使用同受到關注。自1980年代起，自殺式攻擊嘅使用逐漸增加，最典型嘅例子就係2001年美國嘅九一一攻擊。由馬里蘭大學，College Park維護嘅全球恐怖主義數據庫記錄咗2000年至2014年間超過61,000宗非國家恐怖主義事件，導致至少140,000人死亡。

各種組織都有利用恐怖主義達到佢哋目標，包括左翼恐怖主義同右翼恐怖主義政治組織、民族主義恐怖主義團體、宗教恐怖主義團體、革命恐怖份子同國家恐怖主義嘅執政政府。 近年嚟，亦出現咗結合咗軍事同政治部門嘅混合型恐怖組織。

## 詞源同定義

##### 詞源

「恐怖主義」呢個詞最初用嚟形容雅各賓俱樂部喺法國大革命期間嘅「恐怖統治」入面嘅行動。「恐怖即係正義，迅速、嚴厲、堅決」，雅各賓領袖馬克西米連·羅伯斯比爾曾經噉講。
喺1795年，埃德蒙·伯克抨擊雅各賓，指佢哋放任「成千上萬嗰啲地獄犬，叫做恐怖分子……橫行喺法國人民」 16世紀約翰·加爾文喺日內瓦嘅統治亦曾被形容為恐怖統治。

「恐怖主義」同「恐怖分子」喺1970年代因巴勒斯坦解放組織（PLO）、 愛爾蘭共和軍（IRA）、巴斯克分離主義組織ETA 同紅軍派嘅行動等，並且德國紅軍派等組織亦曾出現。 萊拉·哈立德曾喺1970年《Life》雜誌中被形容為恐怖分子。 1970年代出版咗唔少關於恐怖主義嘅書籍。 呢個議題喺1983年貝魯特兵營爆炸之後更加受到關注，之後又喺2001年九一一攻擊同2002年峇里爆炸之後再次成為焦點。

### 定義

至今仍未有一個獲得全球共識嘅恐怖主義定義。 問題在於呢個詞本身充滿咗政治同情感嘅色彩，使用上存在雙重標準，而對恐怖行為性質及自決權嘅界限亦存在分歧。 哈佛法學教授理查·巴克斯特，作為戰爭法領域嘅權威，曾懷疑：「我哋真係應該遺憾曾經畀人強加上‘恐怖主義’呢個法律概念。呢個詞既不精確，又充滿歧義，最重要嘅係，佢根本冇任何實際嘅法律作用。」
唔同嘅法律系統同政府機構採用唔同嘅恐怖主義定義，政府亦對建立一個全球普遍接受、具有法律約束力嘅定義持保留態度。美國法典第18編定義恐怖主義為意圖威嚇或脅迫平民或政府嘅行為。 國際社會一直遲遲未能制定出一個普遍認同、具有法律約束力嘅恐怖主義定義，也未能締結出一部包含單一、全面且具法律效力嘅國際恐怖主義全面公約。 呢啲困難源自於「恐怖主義」呢個詞本身充滿政治同情感色彩。 國際社會轉而採取一系列恐怖主義定義#部門化方法嘅部門性公約，對各類恐怖活動作出定義同刑事化。
反恐分析家Bruce Hoffman指出，不單單係同一政府機構內嘅各個部門無法就恐怖主義達成統一定義；連該領域嘅專家同其他長期研究者亦難以達成共識。 1992年，恐怖主義研究學者Alex P. Schmid向聯合國犯罪預防與刑事司法委員會提出咗一個簡單嘅定義，稱恐怖主義為「戰爭罪嘅和平時期對應物」，但未被接受。

## 疏示
太陽王

**太陽王**可以指：
* 路易十四，法國國王；
* 《大雄的太陽王傳說》，《多啦A夢》電影系列嘅第21齣電影。
臘鴨

**臘鴨**係唐人傳統嘢食臘味嘅一種，做法係將鴨嘅內臟清理，洗好隻鴨之後用鹽醃好鴨醬。

## 其他用法
* 因為臘鴨嘅處理過程同古埃及木乃伊嘅製作過程差唔多，加上保存嘅方法同而家死屍嘅處理又有幾分相似，所以有人將「臘鴨」借代為「死屍」。 

* 舊時舖頭賣臘鴨係一隻一隻咁掛喺出便，成隻鴨得條頸做支點，全身下垂，形象同一個人吊頸死有幾分相似，所以有人將「掛臘鴨」借喻為「吊頸自殺」。

* 因為「臘鴨」喺粵語同「垃圾」差唔多音，所以粵語地區又將「臘鴨」借喻為「垃圾」。香港動畫《麥兜故事》都有用過：黎根（黃秋生配音）主持新聞報道嗰陣時其中一句就係「香港嘅運動員唔係臘鴨，呀…各位對唔住，應該係垃圾唔係臘鴨」。

## 睇埋
*臘鴨髀
*鴨豉片
*神仙索
順治

**順治**（滿話：ᡳᠵᡳᠰᡥᡡᠨ ᡩᠠᠰᠠᠨ）係大清皇帝福臨嘅年號，相當於公元1644年到1661年，前後總共18年。


ImageSize = width:400 height:50
PlotArea = width:380 height:30 left:10 bottom:20
TimeAxis = orientation:horizontal
DateFormat = yyyy
Period = from:1644 till:1911
AlignBars = early
ScaleMajor = increment:50 start:1650
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:1644 till:1661 color:blue
  bar:era from:1661 till:1661 color:red

左邊幅圖顯示**順治**喺**大清**時期個位。
蕾切爾奎羅茲

**蕾切爾奎羅茲**（****，）係巴西翻譯、小說家、作家、記者及劇作家。 

## 連出去
*小傳
邸亞塔赫

**邸亞塔赫**（**Eduardo Diatahy Bezerra de Menezes**，）係巴西社會學家、作家及大學教授。 

## 連出去
*巴西東北百科全書
古里提巴

**古里提巴**（）係巴西巴拉那州首府，亦係巴西第七大城市，住咗一百七十五萬人。古里提巴畀聯合國選做為「最啱人住嘅城市」，亦都係首先有巴士快速交通系統嘅地方。

## 足球會
*哥列迪巴足球會
*帕拉尼恩斯足球會
敘利亞

**敘利亞**（；）係西亞一國，首都大馬士革，東面係伊拉克，南面係約旦，西南係黎巴嫩同以色列，北面係土耳其。

巴比倫、波斯、羅馬、鄂圖曼等帝國，都先後統治過呢度。

2011年，阿拉伯之春吹到敘利亞，要求總統巴沙爾·阿薩德落台嘅人民俾政府鎮壓。美國同西歐譴責敘利亞政府殺平民，而中國同俄羅斯就話放過敘利亞政府。2024年，經過長達13年嘅敘利亞內戰之後，總統巴沙爾·阿薩德終於喺12月8號喺反對派嘅前進底下逃離首都大馬士革，而反對派喺入城之後亦宣佈阿薩德嘅統治已經完咗。

## 政區
敘利亞全國由十四個一級政區組成，即十三個省（Muhafazat）同埋大馬士革市。

# 德拉，1967年阿以戰爭後以色列佔領部分地區
# 代爾祖爾
# 大馬士革
# 阿勒頗
# 哈馬
# 哈塞克
# 霍姆斯，1961年，分阿勒頗省置
# 伊德利卜
# 拉塔基亞
# 庫奈特拉，1967年，分大馬士革省置，1967年阿以戰爭後以色列佔領部分地區
# 拉卡
# 蘇韋達
# 塔爾圖斯，1972年分拉塔基亞省置
# 大馬士革市

### 主要城市

以下係敘利亞人口最多嘅13個省會級城市：

## 出面網頁

* 
* 
* 
* 
* 
* 
* 
*
約旦

**約旦哈希姆王國**（）係西亞阿拉伯半島西北部一個國家，面積大約89,342平方公里，人口大約1,062萬人，當中阿拉伯人佔全國大約95%總人口。東面係伊拉克，東南面係沙地阿拉伯，西面係以色列同巴勒斯坦，北面係敘利亞。

約旦係一個回教遜尼派國家，官方語言係阿拉伯話，英文都好多場合會用，國慶喺5月25號。

## 簡史
約旦自從舊石器時代已經開始有人類居住，到7世紀初屬阿拉伯帝國，1517年歸奧斯曼帝國，第一次世界大戰後淪為英國殖民地，1921年英國以約旦河為界，將巴勒斯坦一分為二，西部嗌返巴勒斯坦，東部建立「**外約旦[[酋長國]]**」。1946年3月22號英國承認外約旦獨立，5月25號改國名為「**外約旦哈希姆王國**」。1948年5月第一次中東戰爭入面，外約旦佔領約旦河西岸4,800平方公里土地。1950年4月，外約旦同西岸合併，改稱「**約旦哈希姆王國**」。1967年第三次中東戰爭入面，以色列佔領西岸。1988年7月，胡辛國王宣佈中斷同約旦河西岸地區嘅「法律同行政聯繫」。1994年10月，約旦同以色列簽和平條約。1995年2月9號，約旦收返畀以色列佔領嘅約莫340平方公里失地。

## 地理

約旦面積大約89342平方公里，北面係敘利亞、東面係伊拉克，南面連接沙地阿拉伯，西面係以色列大部分地區係高原，海拔650－1000米。西部係約旦河谷，東部同東南部係沙漠，畀亞巴琳山脈貫穿。死海喺約旦嘅西部，係同以色列邊境嘅一部分。最高峰大約1854公尺，死海最低處低過海平面408公尺，係地球上地勢最低嘅地方。

### 氣候
約旦大部分地區屬於亞熱帶沙漠氣候，西部山地屬於地中海氣候；每年平均降雨量大約100－700毫米。

## 政區

## 宗教

約旦嘅國教係伊斯蘭教，憲法規定宗教信仰自由。

約旦絕大多數信奉伊斯蘭教，遜尼派佔大約97.2%，其餘2.2%係羅馬天主教、希臘東正教、敘利亞東正教、科普特東正教、亞美尼亞東正教同新教信徒。另外，亦有0.4%係佛教、0.1%係印度教、小於0.1%係猶太教、小於1%民間信仰、小於0.1%未確定、小於0.1%為其他宗教（2010年估計）。東正教同天主教信徒主要集中喺安曼同米底巴市。

約旦即使係伊斯蘭教國家，唔似得沙地阿拉伯、阿曼、也門等伊斯蘭教國家咁充有濃厚宗教氣氛同禁忌。

## 相

Amman-08-Moschee-2010-gje.jpg
Jerash-Artemistempel-12-Saeulen-2010-gje.jpg
Petra-Koenigswand-06-2010-gje.jpg
Qasr Amra-04-2010-gje.jpg
Jordanien-Wuestenhighway 35-02-2010-gje.jpg
Wadi Musa-Panoramahotel-36-Landschaft-2010-gje.jpg
Jordanien-Baeckerei-02-2010-gje.jpg
Jordanien-Wasserpfeifen-08-Schlaeuche-2010-gje.jpg

## 參考

## 出面網頁

* 
* 
* 
* 
* 
* 
*
星娛樂

**星娛樂（環宇）有限公司**（**Star Entertainment (Universe) Limited**）係香港一間唱片公司同埋經理人公司，2007年成立，而家係Gain Capital嘅全資附屬機構。

## 旗下藝人
* sp'ACE
* 黎瑞恩 (唱片合約)
* 田蕊妮 (唱片合約)
* 黃凱芹 (唱片合約)
*周慧敏（唱片合約）
* 李蕙敏（唱片合約）
* 黃韻玲（代理發行合約）
* 藍又時（代理發行合約）
* 江美琪（代理發行合約）
* 光良（代理發行合約）

## 約滿藝人
### 星娛樂
* 關淑怡
* Red Noon
* 朱韻詩
* 張智霖
* 孫耀威
* 陳美詩
* 關心妍
* 吳業坤
* 鄭欣宜
* 石詠莉
* 羅孝勇
* 鄭融
* 鍾嘉欣
* 劉璇
* 韋雄
* 鄧芷茵
* J Twins
### 娛樂唱片
* 鄭少秋
* 汪明荃
* 張德蘭
* 羅文
* 石修
* 陳松伶
* 仙杜拉
* 白雪仙

## 拎
*星娛樂
芭芭拉基阿倫卡

**芭芭拉基阿倫卡**（**Bárbara de Alencar**，）係巴西示威人士及自由革命者。佢係巴西作家若瑟基阿倫卡（José de Alencar）阿嫲。 

## 連出去
*巴西東北百科全書
*芭芭拉基阿倫卡文化中心
若瑟基阿倫卡

**若瑟基阿倫卡**（，）係巴西記者、政治人、律師、評論家、專欄作家、小說家、劇作家同演說者。

## 出面網頁

類:巴西律師
貝寧

**貝寧**（）全名**貝寧共和國**，舊時叫**達荷美**（），係西非一國，西臨大西洋。佢京城喺波圖奴埠，全國政府喺吉大奴。貝寧東面係尼日利亞，西面係多哥同布基納法索，北面係尼日爾。

## 史
貝寧本來叫**達荷美**，1899年之前係一個非洲人建立嘅奴隸制王國。1899年，達荷美全境做咗法國嘅殖民地，行政上歸咗法屬西非管。1958年12月，達荷美做咗法蘭西共同體嘅自治共和國，1960年8月1號宣佈獨立，成立**達荷美共和國**。1975年11月30號，改國名做**[[貝寧人民共和國]]**，1990年3月1號再改名做**貝寧共和國**。

## 參考

## 出面網頁

* 
* 
* 
* 
* 
* 
* 
*
凱富能源集團

**凱富能源集團有限公司**（原名**高信集團控股有限公司**，）係一間提供金融服務、電鍍設備同埋石油同天然氣業務嘅控股公司，公司喺百慕達註冊。

高信集團喺1989年成立，最初提供股票買賣同埋股票保證金服務。2000年，高信集團重組架構，重正式喺香港聯交所上市。2004年，高信集團收購亞洲聯網科技有限公司（），開始撈埋電鍍設備業務。集團再喺2006年攞到埃及油田嘅權益，踩埋隻腳落石油同天然氣業務。

2012年改做而今個名。

## 連出去
*凱富能源集團
A8新媒體

**A8新媒體**（全名**A8新媒體集團有限公司**，**A8 New Media Group Limited**，前稱**A8電媒音樂控股有限公司**，**A8 Digital Music Holdings Limited**，簡稱**A8**，）係一間網上多媒體內容供應商，喺開曼群島註冊，總部喺廣東深圳南山區。佢喺2008年6月12號上市，做咗香港上市公司。

## 拎
*A8电媒音乐控股有限公司
*A8音乐网-我的音乐无处不在
*更改公司名稱及更改股份簡稱
蘋果日報 (香港)

《**蘋果日報**》（），係壹傳媒集團旗下一份繁體中文報紙，香港版喺1995年6月20號開始出，曾經係長期最暢銷三大香港報紙之一。集團創辦人為黎智英。

2010年代嘅香港政治環境，蘋果日報令少數親中派極端社運藍絲帶斷言佢同美國聯邦政府關係，反蘋果人士會叫佢做「**爛果日報**」、「**毒蘋果**」。

因為政府引用北京未經諮詢或香港人同意嘅《香港國家安全法》，拉咗壹傳媒同蘋果日報多名高層，蘋果日報被逼停止運作。《蘋果日報》最後一份實體報紙喺2021年6月24號出版，當日出售100萬份實體報紙，香港多區有市民排隊購買，甚至有市民通宵排隊等候報紙運抵報紙檔。澳門氹仔市區、高士德、新馬路等地當日傍晚亦出現人龍排隊購買蘋果日報。

## 歷史
1995年，黎智英為香港蘋果日報拍咗一輯電視廣告，口號「每日一蘋果，冇人呃到我」。

1997年香港主權移交後，多數嘅香港傳媒都為咗自保而淡化中國共產黨嘅負面消息，而《蘋果日報》重係要報導大陸負面新聞，所以一直受到政府同爪牙所禁制打壓，甚至有親中人士多次用非法暴力反蘋果同黎生，例如喺2014年，有三個人向當時正參與和平佔中嘅黎智英淋屎尿掟豬雜、對員工進行死亡恐嚇、包圍壹傳媒大樓，甚至縱火，由呢類暴力打壓同每日新鮮嘅大陸黑新聞，都會令香港人同各地反共人士經常對中共黑歷史：文化大革命、六七暴動、六四鎮壓等等進行回帶。

香港蘋果日報喺2012到2013年期間因為中港矛盾嘅關係，成日叫中國大陸做「強國」，而大陸人就被稱為「強國人」（「強國」一詞，原本係指「強大嘅國家」，但對中國黑暗面上，用呢種代名詞，變成一種明讚暗彈，因為喺2003年，中國繼美國、俄羅斯之後，正式升呢成為「太空強國」，而且因為萬里長城同埋防火長城嘅關係，所以有呢個名）。

2020年《香港國家安全法》通過之後，壹傳媒同蘋果日報已經有多名高層被指觸犯港版國安法俾差人拉咗，喺將軍澳工業邨嘅大樓亦多次俾差人搜查。2020年8月10號，黎智英因為觸犯港版國安法而畀差人拉咗。

### 被逼停刊

《蘋果日報》5名管理層喺6月17號，被指違反國安法遭警方拘捕，《蘋果》等三家公司亦被保安局凍結 1,800 萬元嘅資產。

6月23號，《蘋果日報》管理層根據壹傳媒集團董事局公佈，考慮到員工安全同人手，決定由午夜起停止運作，網站亦同時停止更新，最後一份實體報紙會喺第二朝出。事件引起咗除咗香港之外，仲有全球好多人嘅關注。佢哋普遍憂慮，喺北京繞過香港強行訂立《港版國安法》嘅情況後，香港嘅言論同新聞自由會蕩然無存。

## 《9點半蘋果新聞報道》
2020年10月5號開始，《蘋果日報》每日製作新聞報道節目《9點半蘋果新聞報道》，每日夜晚9點半至10點左右透過蘋果日報YouTube頻道、Facebook專頁同「果燃台」進行串流直播，中途會喺大約夜晚9點45分左右播出一至兩分鐘廣告。節目主要播出將喺翌日上載嘅蘋果動新聞片段作為新聞報道內容，不時亦以壹傳媒旗下《果籽》、《健康蘋台》、《蘋果驗樓王》、《飲食男女》同《港古佬》所製作嘅短片作為軟性新聞播出；節目完結前會有天氣環節。11月2號開始不定期會加入「和你Talk」環節，主要邀請泛民主派人士（包括黃之鋒、譚文豪同曾志豪等）評論重點新聞，並喺相關新聞後播出。

鑑於2021年6月公司財產畀政府凍結而被迫停運，及後有員工因不滿壹傳媒集團董事會無作出遣散嘅安排，因而即日遞信辭職。由於蘋果動新聞大量剪接師辭職，部門難以運作，《9點半蘋果新聞報道》提早喺6月21號播映最後一集，而蘋果動新聞亦同時停止運作。最後一集《9點半蘋果新聞報道》由記者謝馨怡擔任主播，佢喺前一日（20號）先首度擔任呢個節目嘅主播。

停播之前每集節目由一位主播主持，星期一至四通常由曾美華或者陳美茵主持，其餘日子由《蘋果日報》記者黃珮琳、于健民、王春怡、鄧溢禧、方榆汶、盧熙林、玲笙或者謝馨怡主持。

## 特色
*動新聞：生動CG圖、動畫
*含一般報紙唔會大報導，或無嘅新聞事件：介紹大陸人重口味文化行為、針對中華人民共和國、特區政府同共產黨嘅國家政治層面負面消息，社論批評。

## 睇埋
* 蘋果照妖鏡：關於一啲由《蘋果日報》刊登，銳利度同雜訊都極高嘅相，會將唔少人影得好樣衰。

## 參攷
高順

**高順**（），東漢末年軍閥呂布嘅重要將領，以作戰勇敢無畏而出名，畀人認為係呂布部下入便最有能力嘅將領之一，雖然高順佢忠心，但係呂布唔聽佢建議同唔畀呂布重用，佢人清白有威嚴，唔飲酒，唔受饋禮，佢帶個兵每次都攻克城池，裴松之讚佢個部隊係「陷陣營」。

高順試過駐守喺呂布嘅主城下邳，重打敗過由曹操部將夏侯惇統領嘅軍隊。建安三年（198年）九月，曹操親自帶兵打下邳，十二月城破（嗰陣係199年），高順同陳宮畀侯成、宋憲同魏續綁著拉去曹操度，佢同呂布、陳宮一齊畀曹操落令吊死，佢條死屍畀人送咗去許昌埋葬。
金山

**金山**可以係：

## 地名
* 舊金山，即係美國嘅三藩市；
* 新金山，即係澳洲嘅墨爾本；
* 金山區 (上海)，中國上海市轄下嘅一個市轄區；
* 金山區 (台灣)，台灣新北市轄下嘅一個區，舊時叫金山鄉；
** 金山溫泉，喺臺灣新北市金山區嘅一個溫泉；
* 金山里 (關西鎮)，台灣新竹縣關西鎮嘅村；
* 金山里 (東區)，台灣新竹市東區嘅村；
* 金山街道，好多度地方有叫做金山街道嘅行政區，包括：
** 遼寧省本溪市明山區；
** 遼寧省大連市甘井子區；
** 黑龍江省伊春市金山屯區；
** 江蘇省鎮江市潤州區；
** 江蘇省徐州市泉山區；
** 福建省福州市倉山區；
** 福建省廈門市湖裡區；
** 河南省鶴壁市淇濱區；
** 湖北省大冶市；
** 湖南省株洲市荷塘區；
** 廣東省高州市；
** 廣東省梅州市梅江區；
** 廣東省潮州市湘橋區；
** 貴州省福泉市； 
* 金山車站 (愛知縣)，日本名古屋市嘅一個多功能嘅車站；
* 金山町，好多度地方有叫做金山町嘅行政區，包括：
** 日本山形縣最上郡；
** 日本福島縣大沼郡；
** 日本埼玉縣所澤市；
** 日本岐阜縣益田郡（已經喺2003年3月1號合併做下呂市）；
** 日本宮城縣伊具郡（已經喺1954年12月1號合併做丸森町）。 

## 公司名
*金山軟件，中國一間出名嘅軟件企業；
*:金山毒霸：中國嘅殺毒軟件
*金山工業，一間亞洲跨國集團，主要造電芯等。

## 山名
*金山 (群馬)，日本群馬縣太田市嘅一座山；
*金山 (鎮江)，中國江蘇省鎮江市嘅一座山；
*金山 (香港)，香港新界嘅金山郊野公園；
*阿爾泰山，舊時叫「金山」，蒙古同中國新疆交界嘅一座山。

## 人名
*金山 (後遼皇帝)，中國後遼嘅一個皇帝；
*金山 (演員)，中國話劇同埋電影演員、導演，本來叫趙默；
*金山氏，日本嘅姓氏之一；
*金山 (香港演員)，香港亞洲電視演員。
東方企控集團

**東方企控集團有限公司**（**Oriental Enterprise Holdings Limited**，），係一間喺香港交易所上市嘅綜合企業公司，2021年前叫**東方報業集團有限公司**（**Oriental Press Group Limited**），喺1969年成立，1987年8月18號上市。主要業務係出版報紙同雜誌，阿頭係馬澄發。

由官司紀錄可見，有網民似乎將渠謔稱做「**東方佈孽集團**亅。

## 旗下媒體

*《東方日報》 
*《太陽報》（摺咗）
*《太陽馬經》（摺咗）
*《東快訊》(Eastern Express)（摺咗）
## 屬下公司
***東方建業企控有限公司**
***東方傳媒機構有限公司**
***東方融資有限公司**

## 攷

## 拎
*東方報業集團
健康

**健康**（）係指生物（尤其係人）喺正常嘅生理同心理狀態，冇任何病痛。

維持一個人嘅健康，一般嚟講需要有均衡飲食、定期運動同充足嘅睡眠，同埋減少同避免唔健康嘅活動，譬如吸煙或者受過度壓力，不過健康並唔係完全可以由人自己控制，例如遺傳病嘅出現。

## 睇埋
*均衡飲食
人造語言

**人造語言**（又叫：**人工語言**； ）係指由人刻意設計出來嘅語言，有別於經過長時間「自然」發展出嚟嘅語言。創造人造語言，好多時都係想方便世界唔同地方嘅人溝通，好似係世界話咁。

## 基本概念

人造語言亦可以係寫虛構作品嗰陣使用；如果只係拍戲需要可以只係求其作少少，例如超時空要塞嘅祖拿達文；亦都可以作到有完整嘅語法，例如星空奇遇記嘅克林崗文、阿凡達嘅納美話。詳情可以睇奇幻呢種體裁。

仲有一啲係為咗實驗哲學概念而作出嚟嘅語言，例如一切從簡嘅  、目的為消除一切歧義嘅邏輯語... 等等。

電腦語言唔屬於人造語言：雖然電腦語言一樣有意思有語法，而且係人造出嚟嘅，同埋個名有**語言**一詞，但唔會當佢做呢頁講嘅語言噉分類。電腦語言係為咗向電腦發出指令，叫啲電腦做嘢，相比起俾人同人溝通嘅嗰啲語言，本質上有分別。製作一份由電腦語言寫嘅文本（一般以  嘅形式存在）嗰陣，啲人會話「」而唔係「」或者「」都可以見到佢哋本質上嘅分別。

## 相關概念
*自然語言：可以話係人造語言嘅相對。
*世界創建：作家會用人造語言嚟做呢樣嘢。

## 可以睇埋
*人造文字
*約限語言

## 參考文獻

* 
* 
* 
*  (Originally published as "In their own words -- literally")

## 出面網頁
*人造語言資源分享
大家樂 (搞清楚)

**大家樂**可以係：
*大家樂快餐店
*大家樂集團
*大家樂 (電影)，1975年港產片
*大家樂 (賭)，台灣賭法
邲爾哈

**邲爾哈**（****，）係巴西結他手、歌手及作曲家。佢係小哭音樂（Chorinho）嘅贊助人。

## 連出去
*側面像
博米爾卡

**博米爾卡**（****，）係巴西詩人及教授。佢係的卡理利文化研究所（Instituto de Cultura do Cariri）贊助人。
西周

**西周**係指周前期，由周武王喺前11世紀立國，直到前771年周幽王被殺為止，之後史稱東周。
烏干達

**烏干達共和國**（）係非洲中部一國。東南黐住維多利亞湖，東部黐住肯尼亞，北部黐住蘇丹，西部黐住剛果民主共和國，東南就係坦桑尼亞同埋盧旺達。

烏干達喺英國殖民地時期，曾經有「非洲明珠」嘅美譽，佢係東非共同體成員之一，由2010年代開始，佢哋會同其他成員肯尼亞、坦桑尼亞、盧旺達、布隆迪、南蘇丹合併做東非聯邦，有共同嘅憲法、總統、議會同埋通貨，到家下都未得。

## 一般資料
*首都：坎帕拉 
*面積：236,040 平方公里
*人口：2,762萬（2005年估計數字） 
*官話：斯瓦希里話、英文
*錢：烏干達先令（UGX） 
*格林時間時差：UTC+3
*國家代碼：UGA
*國際域名縮寫：.ug
*長途電話國家區碼：256

## 出面網頁

* 
* 
* 
* 
* 
* 
* 
*
東周

**東周**係指周後期，由前770年周平王登基同遷都雒邑（洛陽）開始，直到前256年秦國攻入雒邑，可以再細分春秋同戰國。
武周

**武周**係指武則天690年篡唐立國，國號**周**，直到705年神龍革命，將帝位歸還李顯並恢復唐國號為止。
西夏

**西夏**係党項族由1038年到1227年嘅國，由李元昊立國，國號**大夏**，最後畀蒙古帝國亡咗。

西夏嘅統治範圍喺而家寧夏、甘肅西北部、青海東北部、內蒙古同埋陝西北部嘅一啲地區，疆域方圓幾千里。

## 君主年表

## 註
大理國

**大理國**（**Dablit guaif**，937年到1254年）是云南历史上继承南诏国的一个辉煌的朝代，係由段思平喺雲南周圍建立的国家，版圖大約係而家嘅雲南省、貴州省、四川省西南部、緬甸北部，同埋老撾同越南嘅少少地方。

白蠻人段思平喺937年滅咗南詔，建立大理國。首都喺羊苴咩城（而家雲南大理太和村），國號**大理**，因為佢哋尊崇佛教，又叫**妙香國**。1095年，高昇泰廢咗大理國保定帝段正明，自立做皇帝，改國號做「**[[大中 (國)|大中國]]**」，之後嗰年高昇泰病死咗，高昇泰個囝高泰明將大權還返畀段氏嘅段正淳（段正明嘅細佬），史稱**後理國**。
Napoleão Nunes Maia Filho

**Napoleão Nunes Maia Filho**（）係巴西法學家、法官同作家。佢做過巴西終審法院常任法官。

## 出面網頁
* 巴西終審法院
* 作詩報紙
萬隆控股集團

**萬隆控股集團有限公司**（Ban Loong Holdings Limited，）係一間香港上市公司，喺1971年由香港商業電台創辦人何佐芝先生成立，以**ABC佳訊**嘅牌子開創用音頻call機幫人客提供人工傳呼服務。佢嘅股票由1991年10月9號開始喺香港交易所上市。而家嘅主席係陳家松。截至2011年4月，公司嘅市值大概係4.3億港元，舊時叫「佳訊（控股）有限公司」。

1984年開始同路透社合作，重喺香港用call機幫人客提供外幣同埋黃金報價。

1992年開始投資數碼通（），直到1998年3月賣晒全部股權。到咗1999年7月，因為香港call台服務轉型咗去手提電話，集團停咗call台業務。

2001年喺日本成立「eAccess」，重喺2004年喺東京證券交易所上市。

到咗2007年，商台企業有限公司計劃將佳訊私有化，但係通過唔到。

## 拎
*佳訊（控股）有限公司
*佳訊（控股）有限公司（百慕達）
*www.hkabc.net
淡水河谷

**淡水河谷公司**（**Vale S.A.**，、）係一間巴西公司。公司喺1942年成立，總部喺巴西里約熱內盧，係世界上最大嘅鐵礦石（礦砂）供應商。2010年12月8號，淡水河谷發行普通股（）同埋A類優先股（）嘅香港預託證券 (HDR)喺香港交易所上市，係第一、二隻 HDR。

## 拎
* Vale - Home
陳爽 (商人)

**陳爽**係香港上市公司（）嘅行政總裁、執行委員會、戰略委員會成員同埋管理委員會主席。陳先生亦係中國光大集團有限公司董事同埋公司法律部主任。佢亦做過香港金融發展局非官方委員同香港中資證券業協會副會長。

陳先生揸住華東政法學院法學碩士銜同埋香港大學專業進修學院嘅法律文憑，又有中華人民共和國律師資格同埋高級經濟師。陳先生以前喺交通銀行總行做過法律事務室處長，有超過16年嘅商業銀行同埋投資銀行經驗。

2022年7月，陳爽因爲推動香港創科同科技發展等，喺原定「七一」前夕公佈、林鄭月娥最後一份授勳名單中獲頒銅紫荊星章。同日下晝，中共中央紀律調查委員會公佈佢涉嫌嚴重違法，接受緊監察調查，最終佢喺授勳名單上被剔除。

類:公司管理層
Stagecoach Group

**Stagecoach Group**係一個總部設喺蘇格蘭Perth嘅跨國運輸集團，現時喺英國、美國同埋加拿大有業務，經營巴士、市際客車、火車同埋電車等服務。

## 歷史
Stagecoach嘅前身係由Robin Gloag同埋Ann Gloag兩公婆喺1976年成立嘅露營車及小巴租賃公司Gloagtrotter。1980年英國開始解除對市際客車服務嘅管制，Robin Gloag、Ann Gloag同埋佢做會計嘅細佬Brian Souter喺同年成立Stagecoach。Robin Gloag同老婆離婚之後喺1982年退出Stagecoach。

Stagecoach首先開辦來往登地同埋倫敦嘅客車服務，之後公司就越做越大。Stagecoach成立初期嘅市際客車服務喺1988年賣咗畀National Express。

1985年，Stagecoach收購McLennan Of Spittalfield，自此開始經營市區巴士服務。1986年開始，英國公營巴士服務私有化，Stagecoach喺往後幾年收購咗多間前National Bus Company、Scottish Bus Group、London Buses同埋市政府嘅巴士公司。

1989年，Stagecoach收購馬拉維嘅United Transport Malawi其中51%股權，開始進軍海外市場。之後Stagecoach喺海外收購過多間巴士公司，但現時大部分已經賣咗。

1990年代，Stagecoach開始撈埋英國嘅火車同埋電車服務。

## 現時業務
### Stagecoach UK Bus（英國巴士業務）
*Stagecoach East
*Stagecoach East Midlands
*Stagecoach East Kent & East Sussex
*Stagecoach East Scotland
*Stagecoach Highlands
*Stagecoach London－喺2006年賣咗畀麥格理銀行，並改叫East London Bus Group，2010年俾Stagecoach買返
*Stagecoach Manchester
*Stagecoach Merseyside
*Stagecoach Midlands
*Stagecoach North East
*Stagecoach North West
*Stagecoach Oxfordshire
*Stagecoach Sheffield
*Stagecoach South
*Stagecoach South West
*Stagecoach Wales
*Stagecoach West
*Stagecoach West Scotland
*Stagecoach Yorkshire

#### 牌子
*Citi
*Magicbus－廉價巴士服務
*Megabus－廉價市際客車服務
*Oxford Tube－來往牛津同埋倫敦嘅客車服務
*Scottish Citylink－蘇格蘭市際客車服務，擁有35%股權
**Citylink Gold－提供更豪華市際客車服務
*Stagecoach Express－接駁有Stagecoach巴士服務嘅市鎮嘅客車服務
*Stagecoach Gold（以前叫Goldline）－市區豪華巴士服務

### 英國火車業務
*East Midlands Trains－2007年開始經營
*South West Trains－1996年開始經營
*Virgin Trains－擁有49%股權

#### 牌子
*Megatrain－廉價市際火車服務

### 英國電車業務
*Stagecoach Supertram－位於錫菲嘅電車業務，1997年開始經營

### 北美洲巴士服務
*Coach USA－除美國中北、東北部以外嘅業務已經賣出
*Coach Canada

#### 牌子
*Megabus－美國同埋加拿大嘅廉價市際客車服務，性質類似英國嘅Megabus

## 以前嘅業務（部分）
### 英國
*來往Aberdeen同埋倫敦嘅鐵路服務
*柏斯頓巴士（Preston Bus，叫過做Stagecoach in Preston）－2009年收購，但隨後Competition Commission指呢單收購令柏斯頓嘅巴士服務缺乏競爭而要求Stagecoach賣咗佢。最後柏斯頓巴士喺2011年賣咗畀Rotala。
*Manchester Metrolink－2007年開始經營，2011年賣走。
*Stagecoach UK Bus Events－喺2012年倫敦奧運期間為運動員同傳媒提供巴士服務。

### 馬拉維
Stagecoach喺1989年收購馬拉維嘅United Transport Malawi其中51%股權，並將佢改叫Stagecoach Malawi，1997年賣出。期間Stagecoach喺馬拉維引入雙層巴士。

### 肯雅
Stagecoach喺1991年收購肯雅嘅Kenya Bus Services，1998年賣出。

### 紐西蘭

Stagecoach喺1992年收購紐西蘭嘅Wellington City Transport，並將佢改叫Stagecoach New Zealand，2005年賣咗畀Infratil。Stagecoach New Zealand現時已改叫NZ Bus。

### 瑞典
Stagecoach喺1996年收購瑞典嘅Swebus，1999年賣出。

### 葡萄牙
Stagecoach喺1995年收購葡萄牙嘅Rodoviária de Lisboa嘅部分股權，並將佢改叫Stagecoach Portugal，2001年賣出。

### 香港

Stagecoach喺1994年設立香港分公司捷達巴士（Stagecoach Hong Kong），經營屋邨巴士服務，1996年執笠。

1999年Stagecoach自北海集團收購城巴，2003年賣咗畀周大福企業。

## 出面網頁
*Stagecoach Group
思佰益

**思佰益**（，東京證券交易所：8473，）係一間日本金融公司，主要經營資產管理、股票、投資銀行同埋房地產投資。其中，思佰益旗下有100%控股嘅SBI證券公司，主要做網上股票、重有傳統股票業務同埋網上期貨經紀，開戶人數超過200萬，是日本營業額最大嘅股票公司。

思佰益喺1999年成立，本來係軟銀旗下嘅投資公司，後來喺2006年脫離軟銀。2011年，思佰益喺香港發行香港預託證券(HDR)，成為繼淡水河谷之後第二間發行HDR嘅公司。

## 拎
*思佰益
油菜

**油菜**，或者叫**郊外油菜**，係香港食肆菜式，係將菜放落水度灼熟，再落蠔油（有時會用豉油代替）。菜通常係菜心，但白菜、生菜、芥菜、椰菜等嘅其他菜都得。
GODIVA Chocolatier

**GODIVA Chocolatier**係一個朱古力牌子連鎖店，喺比利時發蹟，而家喺世界各地大約有幾百間零售店，亞洲區包括中國大陸兩間分店、香港15間，澳門1間、台灣14間、新加坡3間、馬來西亞2間、日本各地等；另外喺歐洲、美國等地都有舖頭。

## 史

GODIVA Chocolatier 嘅經營起源喺1926年嘅比利時布魯塞爾德萊普（Draps）家族，初時只係以小型批發方式造同埋賣朱古力。1958年喺巴黎開咗第一間海外據點。

GODIVA個名同埋嘜頭源自於 Lady Godiva，佢係11世紀初英國盎格魯地區嘅傳說。

## 拎
* GODIVA Chocolatier 繁體中文官方網站
芥花籽

**芥花籽**（；學名：***Brassica napus***），又叫**油菜籽**（），係開花植物中嘅十字花科蕓薹屬二年生草本植物，開好多細朵淺黃色花，係食油來源一種，製成品叫芥花籽油。作爲油料作物，芥花籽喺世界各地都有種，比如亞洲、歐洲、紐西蘭等，係世界第三大植物油來源。喺英文，芥花籽嗌「rapeseed」，其中嘅「rape」來源於蕓薹（*Brassica rapa*），呢個種下面既有油菜又有白菜。芥花籽喺1753年由林奈起學名。

## 品種
芥花籽分兩種，**大油菜**同**小油菜**，小油菜原產地中海沿岸到中亞高原地帶，佢嘅花係黃色，而啲籽係赤褐色，所以又嗌做**赤種**、**帚種**。大油菜又嗌**西洋種**、**朝鮮種**、**黑種**，原產北歐斯間地那維亞半島到西伯利亞、高加索地區，花都係黃色，不過帶少少青，而啲籽係黑褐色。由於遺傳變異，有啲大油菜開嘅係白花。雖然大油菜嗌做朝鮮種，實質上佢係直到1960年代初先開始喺韓國作爲主要油料作物而廣泛種植。喺早春時開喺河邊、河床類似油菜花嘅植物，唔係芥花籽，而係芥菜。

唔同種嘅油菜有唔同嘅特點，由於大油菜大樖啲，片葉闊大啲，啲籽嘅含油量豐富，所以係主要推廣品種。不過大油菜之下亦分有好多個種類，佢哋嘅感光性、感溫性都唔同，要產量大、品質好、耐寒、耐濕、生得快先爲之良種。

基因組構成上，芥花籽屬於異源四倍體（複二倍體），換言之，芥花籽實質係雜交種，佢有兩對來源唔同嘅染色體，其中一對來源蕓薹（*B.rapa*），另一對來源甘藍（*B.oleracea*）。由於芥花籽係蕓薹屬，有個嘅理論表明而家嘅蕓薹屬作物都係由三種蕓薹屬植物雜交而成。

## 樣

條梗（）高30─150厘米，表面光滑，綠色。啲葉披針形，不過葉尖鈍。條梗下面啲葉，葉柄長，葉緣有比較深嘅裂紋；而梗上面嘅葉，無葉柄，包住條梗來生，而葉尖比較尖細，呢個就係同佢似樣嘅芥菜所唔同之處。大油菜嘅葉嘅質地係比較厚嘅革質，表面有層蠟質物，而小油菜嘅葉係淡綠色，葉肉就唔係革質嘅，葉面亦無蠟質物。一條菜梗可以生30─50片葉，而啲花係總狀花序，花菻（）由菜梗叾（）頂係噉生，生到落後就會開花。花係單瓣嘅，而支花梗可以生到10厘米長。單朵花可以有一厘米直徑大，花瓣同花萼都係分爲四片，有雄蕊六條、雌蕊一條、蜜腺四條。未開時花萼包住朵花，開後四片花萼會對應喺四片花瓣下面。籽莢長八厘米，圓筒形，個筒有條縫合綫，等籽莢熟咗時，條縫合綫會打開，啲籽就會散落泥。

## 用途
喺蜂業，油菜花係緊要嘅蜜源。芥花籽本身可以做肥，比如啲農民割咗秋禾後，會喺田度撒菜籽，由佢生成一片油菜花田，到來年花期一過，鋤地時將呢啲菜鋤入泥，噉就可以肥田喇。芥花籽可以食，不過有啲芥花籽嘅葉度有層白蠟粉，所以一般食嘅係菜薳（）。同時亦係種好緊要嘅油料作物，佢製成嘅食用油嘅消費量喺世界上排名前三，喺中國則排喺大豆油同棕櫚油之後，係第三大植物油。榨油時係榨佢啲籽，所以呢啲脂肪油嗌做菜籽油、菜種油、芥花籽油。菜籽油除咗可以食，亦可以做發動機潤滑油、生物柴油、軟膏基劑、同埋油性注射液嘅溶劑。不過一般嘅菜籽油含有（又叫硫苷）同芥酸（Erucic acid），傳統菜籽油有好大酖（）味，兼且入口苦澀（），就係因爲有1%～2%嘅芥子油苷，而且呢種苷有毒，會傷到甲狀腺、肝；而芥酸係種脂肪酸，含量高過30%，亦對人體有害，會損害心臟。正因爲佢大味，兼食多唔好，舊時美加無人食呢種油，浄係搦去工業用，比如潤滑機器。

二戰時，北美需要大量菜籽油做潤滑油，而亞歐度斷貨，於是加拿大開始大量種油菜，戰後唔使咁多潤滑油，於是油菜改爲做飼料，但因爲味大，餼唔到畜牲，於是啲科學家去搵低硫苷品種嘅油菜，然後用雜交育種嘅方式培育出新品種。1978年，加拿大爲新種註冊咗商標「Canola」，呢種油嗌做加拿大芥花油、雙低菜籽油、或者音譯爲卡羅拉油。新種嘅芥花油無論芥酸定芥子油苷都係低含量，其中芥酸量喺2%以下、芥子油苷低於30毫摩爾/克，所以相比一般嘅菜籽油健康好多，同時啲味亦清淡好多。「Canola」係個專門商標，之所以起噉嘅名，除咗表示係新種，亦有個避忌：一般嘅菜籽油英文叫rapeseed oil，衰在個rape好易睇成解做「強姦」嗰個rape，實質上呢個rape來源自拉丁學名嘅rapa（蕓薹）；而舊時菜籽油作爲工業用油，令美加民眾覺得唔係人食嘅。就係噉，費事啲人誤會，加拿大油菜協會（Rapeseed Association of Canada）起咗個名做Canola，由Can（加拿大噉解）同ola（油噉解）合成，亦有人解讀成Can（Canadian，加拿大）o（oil，油）l（low，低）a（acid，酸）做「低酸加拿大油」。

## 生物柴油

芥花籽油可以作爲燃料，整成生物柴油，可以用喺供暖系統，或者溝咗石油之後用喺摩托度。生物柴油可以唔溝嘢就用喺新淨嘅發動機度，又唔會損害機器；而一般來講係喺石油柴油度溝入2%─20%之間嘅生物柴油來用。不過用芥花籽油整成嘅生物柴油，成本比較高，種植、榨取、煉油嘅使費都好貴，呢種新興能源嘅成本始終高過化石能源，所以直到而家生物柴油未有咁普遍應用。喺歐洲，啲人好睇好芥花籽油，歐洲生物柴油嘅原料有80%源自芥花籽，有部分原因來自於，相比其他油源，如大豆油，喺單位土地面積上，芥花籽嘅產出油量更加之高，而最主要嘅原因在於，喺各類植物油中，芥花籽油嘅凝膠成份最少。歐盟估計2010年─2011年期間有66%嘅芥花籽油用咗去整生物柴油。

芥花籽係需氮量較大作物，種時要落高濃度氮肥，不過氮肥會轉化出一氧化二氮，呢種氣體係犀利過二氧化碳好多嘅溫室氣體，造成嘅溫室效果係二氧化碳嘅296倍。而家推算施畀芥花籽嘅氮肥中有3─5%嘅氮轉化爲一氧化二氮。

## 產量

## 相

Image:Brassica napus 2.jpg|花
Image:Brassica napus 03 ies.jpg|菜梗
Image:Brassica napus 04 ies.jpg|葉
Image:Rainbow over rapeseed field.jpg|油菜花田
Image:RapsSchote2.JPG|籽莢同啲籽


## 參考

## 連出去

*
*美國農業部（USDA GRIN）嘅植物分類

類:蕓薹屬
類:草本植物
類:植物油庫
類:飼料
詠春

**詠春**係起源中國廣東嘅功夫，特點係講求敏捷同注重技巧。出名打詠春叻嘅人有梁贊同葉問。
土農工商

**土農工商**係香港俗語，語出2011年4月播嘅香港電視劇《洪武三十二》入便嘅角色朱棣，估計應該係「士農工商」（學者、農夫、工人、生意人）之誤。
柬兹

**柬兹**（；，），又譯做**劇晏茲**（；），國語譯**凱恩斯**、**堅士市**，係澳洲昆士蘭北邊喺沿海城市，舊時係出口內陸礦產嘅港口，之後發展做整糖同出口糖嘅港口，觀光業都發展得好犀利吓。

## 註
北非

**北非**即係非洲北部，地中海同蘇丹草原之間，好大部份都係撒哈拉沙漠。北非諸國通常指阿爾及利亞、埃及、利比亞、摩洛哥、蘇丹、南蘇丹同突尼西亞。
士農工商

**士農工商**，又叫做**四民**，係古時中國對平民職業嘅分級，依次序係讀書人、農夫、工人同商人，最早出自春秋齊國相國管仲《管子》：「士農工商四民者，國之石，民也。」
哈薩克文

**哈薩克文**（**Қазақша**），係哈薩克人嘅語言，屬阿爾泰語系突厥語族，同突厥語族嘅話幾似。哈薩克人同古時烏孫、突厥、契丹、蒙古等部族互相影響，所以哈薩克話可以廣泛傳播，哈薩克、中國新疆同中亞都有人講。
韃靼話

**韃靼話**（**татарча**或**tatarça**），或者叫**韃靼文**，係阿爾泰語系一種話，主要由俄羅斯韃靼斯坦嘅人用，用阿拉伯字母、西里爾字母或者土耳其字母寫都得。